
T ragó de Noguera és actualment un despoblat. A prop d'ell n'hi ha 
uns quants més, tant a Catalunya com a Aragó, tots ells consequèn- 
cia en gran part de la construcció dels embassaments de Santa Anna i 
Canelles. 

Abans no hi havia pas tal despoblament. Aquí i allà els pagesos 
conreaven els camps i batien el blat a les eres. A les serres hi pasturaven 
els ramats, i més amunt se sentien els cops de destral dels carboners que 
feien carbó per abastir les ciutats. Pel riu hi baixaven de tant en tant 
rais de fusta del Pirineu. I pels ponts hi passaven catalans i aragonesos 
en una i altra direcció. 


1. Empremtes antigues 


La nostra contrada ha estat poblada des d'èpoques molt antigues. 
Així ho demostren les restes que es van descobrir el 1989 a una balma que 
dominava el riu des del costat occidental a l'entrada del congost del Forat. 
Més concretament, aquesta balma està situada a l'estret que formen la 
serra del Mas i la roca de Sant Quili. Els arqueòlegs en diuen cova de 
l'Estret, però el nom tradicional és cova Miquel, per la casa de Iragó a 
la qual pertanyia. Aquest assentament té uns 126 000 anys d'antiguitat i 
va ser ocupat per l'home de Neandertal (49, 45/. 

Bastant més tardanes són les restes de la Cova Neera de Canelles 
les quals van ser excavades el 1889 i 1914 per Lluís Marià Vidal. Aquest 
jaciment se situa en les edats del coure i del bronze, amb materials que 
no tenen gaire més de 4000 anys d'antiguitat (44/. 


A jutjar pel topònim Tragó Vell, antigament el nostre poble estaria 
situat a la falda del Montdeví per la part del pont vell (la qual cosa 
explicaria la situació d'aquest pont, relativament allunyat del poble que 
coneixem). Aquest topònim —Tragó Vell— designava majorment una 
partida agrària —amb alguna planta d'olivers i poca cosa més— la qual 
ja rebia aquest nom a mitjan segle XVI (16: Llibre d'Estimes J. Tanmateix, 
no gaire lluny, en un punt que domina el congost i té comunicació visual 
amb el castell de Finestres, s'hi troben indicis d'un antic assentament, 
amb algun fragment de teula romana i les primeres filades d'unes parets 
antigues construides amb carreus poc treballats i morter. 


L'empremta romana també és present en diversos altres llocs del 
terme on afloren restes ceràmiques característiques d'aquesta civilització. 
En particular, així ocorre en la zona del monestir de Vallverd i les seves 
proximitats. En relació amb això és significatiu el nom de Palous amb què 


es coneix una partida veina al monestir. El 1196 i 1290 aquest topònim 
apareix respectivament en les formes Paladolls i Palaols 152: doc. 17, 731, 
que es poden interpretar en el sentit de petits palaus' 134: paloll i deuen 
fer referència a antigues vil-les romanes. 





Figura 1: L'aqueducte que dóna raó del nom de la Cantarella: 


les pilastres principals estan cobertes per la vegetació (foto de 
Miquel Rius, 1962). 


La cultura andalusina ha deixat algun rastre en la toponímia. Un 
cas molt clar és la partida de la Cantarella. Amb diverses variacions, 
aquest topònim està present a molts llocs de Catalunya i de la península 
ibèrica. Convertit en nom de poble, el trobem per exemple a Alcantarilla 

(Múrcia). En general, fa referència a un aqueducte més o menys elevat 
mitjançant el qual se salvava una depressió del terreny. De fet, deriva de 
l'àrab gantarah, que vol dir pont. En el nostre cas, l'aqueducte en questió 
creuava el Torrent mitjançant unes pilastres d'uns quatre metres d'altura 
sobre les quals reposaven uns troncs buidats —o estructures anàlogues 
de ciment armat— per on circulava l'aigua (fig. 1). 

També té origen àrab la paraula Aldula, la qual trobem en un 
document del segle XVIII per designar un lloc on s'hi portaven animals a 
pasturar. De fet, els diccionaris recullen la paraula dula, que fa referència 
a un ramat format per caps de bestiar de diferents cases. Prové de l'àrab 
dauvlah, que vol dir torn, indicant que originàriament la feina de cuidar 
aquest ramat es deuria distribuir per dies entre els diversos propietaris. 

Un altre topònim que també podria tenir arrel àrab és el coll la 
Maera —al Montdeví, donant pas al pinar de Joan —. En àrab, magrah 
vol dir terra roja, la qual cosa concorda prou bé amb les tonalitats roges 
d'algunes roques d'aquella zona. 


2. Etimologia del nom del poble 


En els documents més antics, el nom del nostre poble apareix es- 
crit en les formes segúents: Drogon (1062), Dracone (1090), Drogone 
(1092, 1094), Tracono (1094), Drachon (1098), Trogon (1103) i Drachone 
(1107). 

Posteriorment, les formes més habituals en la documentació són 
Trogo, -onis (segles XII-XIV), Trago, -onis (a partir de finals del segle XII) 
i Trego,-onis (a partir del segle XIII). Encara que en aquelles èpoques no 
s'acostumava a usar l'accent gràfic, la manera com es declinava indica que 
ben aviat es deuria accentuar en la segona síllaba: Trogó, Tragó, Tregó. 
Tot i que finalment va adquirir caràcter oficial la segona d'aquestes tres 
formes, la forma Tregó és encara molt frequent en la parla popular de la 
comarca. 


És interessant notar també l'existència dels segiients homònims i 
parònims: 
0. Traeó de Noguera, la població que és objecte del present treball. 
1. Tragó, poblat medieval de la vall de Cabó (Alt Urgell). Les seves 
restes es troben a l'actual municipi de les Valls d'Aguilar. Està 
documentat des de l'any 1036 en les formes Trogone (1036), Drogo 
(1090, 1159), Trogo (1117, 1156, 1162, 1186) i Drogon (1156). 


2. Tragó de Segre, població del municipi de Peramola (Alt Urgell). 
Està documentada en les formes Drago (1279) i Trogo (1286). 

3. Torogó, població del vessant meridional de la serra de Sant Gervàs. 
Es troba entre la Torre de Tamúrcia i Espluga de Serra. Actualment 
pertany al municipi de Tremp (Pallars Jussà). Està documenta- 
da des de l'any 838 en les formes Torocone (838- ca 990), Torichone 
(846), Torochone (863-912) i Torogone (901). Entre els anys 974 i 
996 la seva església de Sant Climent va ser la seu d'un priorat bene- 
dictí que alguna vegada ha estat confós amb el monestir de Vallverd 
a Tragó de Noguera. 


L'etimologia del topònim Tragó va ser estudiada pel filòleg Joan 
Coromines, que la relaciona amb el verb castellà tragar, en català dra- 
gar, que vol dir engolir, i amb drac, l'animal fantàstic, en castellà dragón 
i33: tragarl. Segons dit autor, el verb s'hauria format a partir del nom 
del voraç animal, i el topònim indicaria la presència d'alguna mena d'en- 
golidor en el terreny o en l'aigua. En relació amb això, cal notar que, tant 
en castellà com en català, el verb tragar - dragar s'usa també en aquest 
sentit figurat. 

En el cas de Iragó de Segre l'engolidor en questió podria ser un 
conegut remolí xuclador que el riu Segre formava en l'anomenada roca 
de la Ribera (37: p. 103). 

A Iragó de Noguera també hi havia un punt on el corrent del riu es 
dirigia contra una roca i formava una mena d'engolidor. Concretament, 
això tenia lloc en l'anomenada cova de l'Estretet, la qual quedava parci- 
alment sota l'aigua al costat dret del riu, molt a prop del pont colgant i 
en front del molí també anomenat de l'Estretet. El Josep del CATARINO 
ho sap molt bé, ja que de petit hi va caure una vegada i li va costar 
molt de sortir-ne perquè l'aigua insistia en enviar-lo cap a dins de la cova 
submergida. 

En relació amb els engolidors que podrien donar raó del nom del 
nostre poble, Joan Coromines esmenta fins i tot els temors que ja hi havia 
quan ell escrivia —any 1954— que la presa de Canelles no funcionaria 
perquè l'aigua s'escolaria per les cavitats del terreny a la zona de la 
Cova Negra 133: tragar, nota 10J. Tanmateix, aquest sector no pertany 
pròpiament a Tragó, sinó a Canelles, que en temps antics era un poble 
clarament diferenciat de Iragó. En canvi, sí que pertany a Iragó el 
congost del Forat, amb un nom que podria tenir a veure amb l'etimologia 
de més amunt. Finalment, un altre candidat seria el congost del Pas de 
la Sabina, que vist des de riu amunt pot donar ben bé la sensació d'un 


mur de roca que s'empassa les aigties de la Noguera Ribagorçana. 


3. La conquesta cristiana 


Abans de ser conquerit, el castell de Tragó va ser objecte de negocia- 
ció entre els senyorius cristians que es disputaven la zona. El primer que 
s'havia acostat a aquestes contrades era en principi el comtat d'Urgell. 
Tanmateix, això havia estat en gran part gràcies a Arnau Mir de Tost, 
que arran de la segona conquesta de la vall d'Àger, vers 1048, anava 
adquirint cada vegada més independència per al seu senyoriu propi, el 
futur vescomtat d'Àger. La tercera força interessada en la zona era el 
comtat de Barcelona, que el 1050 havia adquirit els castells de Camarasa 
i Cubells gràcies a un pacte amb el rei musulmà de Lleida i que a partir del 
1057 s'havia interessat en el territori que ara en diem la Baixa Ribagorça, 
a occident de la Noguera Ribagorçana, que pertanyia al rei musulmà de 
Saragossa. 

Així les coses, el 1062 els comtes de Barcelona i d'Urgell van revisar 
el seu acord sobre la guerra contra els musulmans (38: 588,589/. A di- 
ferència del que havien pactat quatre anys abans, ara la guerra anava 
dirigida no solament contra el rei de Saragossa, sinó també contra el de 
Lleida. Tal com havien fet ja en diverses ocasions, qualsevol castell que 
conquerís un d'ells es repartiria a raó de dues terceres parts per a ell 
mateix i una tercera part per a l'altre. A aquesta regla general se'n fa- 
ria excepció en el cas del castell de Tragó, que seria íntegrament per al 
comtat de Barcelona, com ja ho era el d'Estopanyà, i també en el cas del 
castell de Monteró, enfront de Llorenç, a l'altre costat del Segre, que seria 
íntegrament per al comtat d'Urgell. Entre el comte d'Urgell i Arnau Mir 
de Tost hi havia també un pacte en virtut del qual Arnau Mir es com- 
prometia a no acceptar el castell d'Estopanyà ni cap altre com a feu del 
comte de Barcelona sense el consentiment del comte d'Urgell 132: 41,42 J. 

El tracte especial donat al castell de ITragó dóna a entendre que 
es tractava d'una plaça especialment important. En qualsevol cas, els 
cristians no la van conquerir d'una vegada per totes, sinó que hi va haver 
almenys dues conquestes. 

La primera hauria tingut lloc poc abans del 3 de febrer de 1090, 
en què Guerau Ponç H de Cabrera, vescomte de Girona i d'Àger, incloia 
Tragó en una donació de diverses esglésies a Sant Pere d'Àger (32: 148 /. 
Les altres esglésies eren les de Valldellou, Camporrells, Natjà i Baells. Al 
cap de dos anys el mateix vescomte incloia el castell de Tragó, junt amb 


1 





AE he 


Figura 2: El conjunt del castell de Iragó (març 2014). 


els de Valldellou, Natjà, Baells, Fet, Finestres, Bellmunt i Artesa, en una 
donació a la seva esposa en concepte d'esponsalici (32: 152b . 

Pel testament de Galceran Erimany, que data del 21 d'octubre de 
1094, sabem que en aquell moment Tragó tornava a estar en poder dels 
sarrains. En efecte, Galceran diu que deixa al seu fill Pere dit castell "si 
Déu el tornés a donar a dom Guerau" (32: 165/J. Això indica que Galceran 
deuria haver tingut el castell al seu càrrec. 

La conquesta definitiva hauria tingut lloc poc abans del 4 de no- 
vembre de 1098, en què Guerau Ponç H i la seva esposa Elvira donen el 
castell a Bernat Berenguer i la seva esposa Beatriu i a Berenguer Miró i 
la seva esposa Ermessèn (50: 31 (fig. 3). 

Bernat Berenguer era fill de Berenguer ISarn, de qui havia heredat 
el senyoriu alodial dels castells de Millà, Alaric (la torre "dels Moros" 
dels Masos de Millà) i Blancafort (entre altres) (vegi's l'esquema de la 
pàgina 24l. Berenguer Miró era cosí germà de Bernat Berenguer i fill 
de Miró Isarn. Aquesta branca tenia al seu càrrec el castell d'Estopanyà. 
D'altra banda, el document de 1098 esmenta com a testimoni un Galceran 
que pot ser identificat com a fill del Galceran Erimany que hem esmentat 
més amunt. 

Figura 3: Carta de donació del castell de Tragó en l'any 1098 
(Madrid, Archivo Histórico Nacional: Sec. Clero, pergaminos, 
carpeta 1014, núm. 21) 


Tant el 1090 com el 1098, la documentació confirma explícitament 
que Iragó pertanyia al comtat de Barcelona. Aquest també era el cas de 
diversos castells propers: Canelles (del qual el comtat de Barcelona en 
tenia almenys dues terceres parts), Estopanyà, Miravet (entre Estopanyà 
i Camporrells, afrontant amb el terme de Tragó) i Soriana. A diferència 

dels altres, Tragó i Canelles estaven situats clarament en l'espai natural 
del vescomtat d'Àger. Tot i així, Tragó, i hem de creure que també 
Canelles, encara seguia sota la jurisdicció del comtat de Barcelona el 1157 
O principis de 1158, en què la data d'un document relatiu a Tragó diu 
regnant Ramon Berenguer" (32: 337/. Pel que sembla, la pertanyença de 
Tragó i Canelles al comtat de Barcelona finalitzarà, si més no a efectes 
pràctics, amb la fundació i consolidació del monestir de Vallverd, al qual 
van quedar assignats aquests dominis. 





4. Els límits del terme 


La carta de donació de 1098 delimita el terme de Tragó de la manera 
seguent: 


Predictum castrum abet affrontaciones:. A parte orientis in collo de Albe- 
rola, deinde descendit super ipsam viam qui vadit ad fontem de Albars, et 
ascendit per dreszera de ipsa costa usque super rocha de Baschonello, deinde 
ascendit per drezera usque in plano de Escobeto et usque in turre de Sórbo- 
les. Et descendit de meridie per sumitate de serra de ipsa Carbonera usque 
ad ipsa fonte de Gaz usque intus flumen Nogerola. De occiduo ascendit 
per valle Arboza usque ad ipsa Portella, et vadit per terminos de Miravet 
et Stopaniano usque in collo de lell Figer, deinde ascendit usque in capud 
de serra Malengna, deinde descendit usque lin) fumen Nogerola.. Deinde 
ascendit per sumitate Montis Divino usque ubi pengatus fuit ipso omine, et 
descendit usque in collo de Alberola. 


A continuació comentem breument la identificació dels diversos ele- 
ments que apareixen en aquesta delimitació. En el primer tram fem refe- 
rència a un document de 1522 que recull unes declaracions de testimonis 
al respecte del límit entre els termes de Tragó i Montessor (8: 172 Í, el seu 
erau de detall permet establir una correspondència amb alguns elements 
de la delimitació de 1098. 


Sol ixent. 


collo de Alberola : En aquell temps, l'únic assentament humà que hi 
havia a prop d'aquest coll era un mas que estava situat a tocar de 
la plaça de l'actual poble d'Alberola (el vilatge medieval del Vilot 
d'Alberola encara no existia, ja que data del segle XII). Aquest 
mas i el seu petit terme formaven part del terme de Tartareu 
(50: cap. 3/1. 

ipsam viam qui vadit ad fontem de Albars : En l'esmentada delimita- 
ció del 1522, aquest camí que feia límit amb Montessor rep el 
nom de camí de Lacayos, i la font a on conduia apareix amb el 
nom actual de font de la Vena. El traçat del camí coincideix 
essencialment amb l'actual pista de l'Obaga, a partir del punt 
on aquesta creua l'antic camí de ferradura d'Os a Iragó. 

rocha de Baschonello : Avui dia encara se'n segueix dient la roca de 
Basconell. El 1171 aquest nom apareix com a cognom d'un ha- 
bitant de Miravet, el poble que antigament afrontava amb Iragó 
per la part que és ara terme de Camporrells (vegi's més avall) 
(32: 4351. 

plano de Escobeto : Correspon a l'actual partida de Escobet, la qual 
es troba dins de l'actual terme d'Os. 

turre de Sórboles : Evidentment, correspon al lloc actualment cone- 
gut com Ciérvoles (Os), o Cérvoles. A més de la celebrada ermita 
d'aquest nom, també hi ha restes d'una antiga torre de guaita. 


Migjorn. 


sumitate de serra de ipsa Carbonera : Es tractaria de la que els trago- 
ners en déiem la serra de Ciérvoles, la qual baixa de Ciérvoles 
(Os) pel costat meridional del barranc de Matamala. 

ipsa fonte de Gaz : És a dir, la font que abastia la almúnia de Jaz, 
que a finals del segle XII s'havia convertit en el castell de Salaverd 
(52: doc. 22). En la delimitació de 1522 la font apareix ja amb el 
seu nom actual de font de Matamala. 


Ponent. 


valle Arboza : El 1861 encara s'esmenta la coma Arbosa, o de la Ar- 
bosa 19: Amillarament de 1861, f. 8, 110, 161). Darrerament, aquest 
topònim havia quedat reduit simplement a la Coma. Es refereix 
a la vall que afronta amb el terme de Valldellou per la carena de 
la serra de l'Empriu. 

ipsa Portella : Aquest topònim podria haver quedat deformat en el 
topònim oficial que designa actualment aquesta zona: la Volte- 
ria. 

terminos de Miravet et Stopaniano : Les ruines del castell i església 
de Miravet es troben a mig camí entre Camporrells i Estopanyà. 
Per la part que és ara terme municipal de Camporrells, a mitjan 
el segle XVI encara es donava com a afrontació de Iragó el terme 

Figura 4: El Montdeví (gener 2006) 


de Miravet l6: Llibre d'Estimes /. 


collo de lell Figer : Avui dia encara es coneix com a coll del Figuer. 
Per aquí hi passa el camí que anava de Iragó a Estopanyà. 


Tramuntana. 


capud de serra Malengna : Correspon a la cresta del cap de la solana 
del Pont. A l'altre costat hi ha la obaga de la Irena, la qual 
pertany a Estopanyà. 

flumen Nogerola : És a dir, la Noguera Ribagorçana. La línia deli- 
mitadora del terme creuaria aquest riu a l'altura del pas de la 
Sabina. 


sumitate Montis Divino : Correspon a la cresta del Montdeví, on el 
terme de Iragó afrontava amb el de Canelles 


ubi pengatus fuit ipso omine : És a dir, allà on va ser penjat aquell 
home. Així doncs, la que encara coneixem com a serra del Penjat, 
que continua la línia del Montdeví a l'altre costat del barranc 
que baixa del Campell, deu el seu nom al fet que algú hi va ser 
penjat fa més de nou segles. 


collo de Alberola : Repeteix l'element que donava començament a 
aquesta delimitació circular. 


A banda de mostrar que alguns topònims actuals ja estaven en ús 


fa més de nou segles, també és interessant observar que, segons aquesta 
delimitació, el terme de Iragó arribaria fins a la torre de Cérvoles, la qual 


2 


cosa implica una falca dins del futur terme d'Os (que no es va conquerir 
fins el 1116). 

La delimitació de 1098 s'ha de comparar amb la tradició que encara 
hi ha avui dia sobre els límits de terme entre Iragó i els seus agregats 
municipals. A més de la falca de Cérvoles que acabem d'esmentar, una 
altra diferència important és la part de l'antic terme de Salaverd que va 
passar a formar part del terme de Tragó en algun moment posterior al 
segle XVI. 

El petit terme de Salaverd s'estenia a banda i banda del barranc 
que baixa de la font de Matamala. Pel nord d'aquest barranc arribava 
fins a la carena del Cavallet, on a mitjan el segle XVI consta que eren 
situades les eres de Salaverd, les quals afrontaven amb el terme de Tragó 
(HG: Llibre d'Estimes/. La línia que delimitava l'antic terme de Tragó seria 
doncs una prolongació natural de la de l'altre costat de la Noguera Ri- 
bagorçana. En algun moment posterior, l'antic terme de Salaverd hauria 
estat repartit entre Iragó i Boix. Com a línia divisòria es va establir l'es- 
mentat barranc central del terme de Salaverd, que actualment es coneix 
com a barranc del molí de Boix. 


5. Alguns fets de mitjan segle XII 


Com és natural, després de la conquesta cristiana hi va haver a Tra- 
eó una certa activitat constructiva. Segurament no deuria tardar gaire a 
ser construida l'església del castell, d'un romànic d'arquitectura popular 
l56: vol. 17, p. 399-400 /. En aquell temps aquesta església deuria tenir ca- 
ràcter parroquial. El que sabem del cert és que al cap de cinquanta anys 
s'estava construint el pont de pedra (fig. 5). Aquesta informació prové del 
testament de Pere de Tartareu, que data dels darrers dies de l'any 1156 
o primers del 1157 i deixa dos morabatins al pont de Tragó (32: 3321. 

Del mateix any 1157, o potser del primer trimestre del 1158, és 
una interessant donació relativa a Iragó en favor de l'abadia de Sant 
Pere d'Àger (32: 337). Els donadors eren els germans Guerau i Arnau 
de Iragó, el cognom dels quals indica que segurament eren castlans del 
nostre poble, i la donació la feien per l'ànima del seu germà i de tots 
els seus parents. En particular, donaven un molí que estava situat a la 
Cantarella. És possible que amb el pas dels segles aquest molí s'hagués 
convertit en el que darrerament es coneixia com l'hort del rector, el qual 
incloia una caseta de construcció especialment bona (fig. 6). 

Figura 5: El pont vell, del qual en sabem que s'estava cons- 
truint l'any 1156/57 (foto de Rafel Serras Caufapè, vers 1950). 





Figura 6: L'hort del rector, possiblement un antic molí, a 
punt de ser anegat per l'embassament (foto de Miquel Rius, 
1962). 


La donació a què ens estem referint incloia també una peça de terra 

situada en ipso plano de Sancta Maria, i entre els testimonis hi apareix un 
Pere de Sant Just, capellani Sancte Marie. Això indica que en aquell 
temps existia ja l'església de Santa Maria del Pla, que quinze anys més 
tard donarà lloc al monestir de Vallverd. Per suposat, el pla en questió 
s'ha d'identificar amb la partida que avui dia en diem simplement el Pla. 
També és interessant veure com la llista de testimonis inclou el cognom 
Placian, que, en la forma Playà, va mantenir la seva presència a Iragó 
fins als volts de l'any 1700. Finalment, també és de notar que la data del 
document diu "regnant Ramon Berenguer", la qual cosa es pot interpretar 
en el sentit que Tragó seguia formant part del comtat de Barcelona. 


També es deuria construir en el segle XII l'església de Santa Llúcia 
(fig. 7 i 156: vol. 17, p. 400) la qual no està documentada però fins el se- 
gle XIV (52: doc. 131, 154, 210J. Malauradament, la nau d'aquest edifici es 
va ensorrar cap a finals de l'any 2011. 


Un altre document d'aquesta època que proporciona informació so- 
bre Tragó és el testament de Ramon Berenguer II d'Àger, atorgat el 23 
de juny de 1158 (32: 339/J. Aquest personatge era nebot de Bernat Be- 
renguer, un dels que el 1098 havia rebut el castell de Iragó en feu del 
vescomte Guerau Ponç H i la seva esposa Elvira. En dit testament, Ra- 
mon Berenguer I d'Àger disposa que la seva part del castell de Tragó 
passi a la seva muller Maria. Les seves múltiples altres possessions, feu- 
dals o alodials, les reparteix majorment entre les seves filles Berenguera, 
Ermessenda i Magença. A Berenguera li deixa els castells de Millà, Ala- 
ric (els Masos de Millà), Castelló de Farfanya, Os, Tartareu, Santalinya 
i Sant Jaume (d'on provenia ISarn de Sant Jaume, besavi del testador). 
A Ermessenda li deixa els seus drets en els castells d'Àger, Claramunt, 
Blancafort, Ivars i Algerri. Finalment, a Magença li deixa els castells de 
Pinyana i Boix, així com una tercera part de les rendes de Millà i Alaric. 

Ramon Berenguer II d'Àger va morir entre el gener de 1165 i el març 
de 1166, després d'haver atorgat un nou testament (32: 378,395J. Aquest 
especifica molts menys dominis que l'anterior. Pel que sembla, la major 
part del seu patrimoni havia passat ja a les seves filles. En particular, 
Tragó hauria passat a la seva filla Ermessenda. 


Ermessenda d'Àger s'havia casat pels volts de 1150 amb Berenguer 
de Torroja, una persona de confiança del comte Ramon Berenguer IV de 
Barcelona, al qual havia acompanyat en les conquestes de Tortosa (1148) 
i de Lleida (1149) (63: p. 27-32). Aquest cavaller va morir el 1160. En el 
seu testament, atorgat el 31 de maig d'aquell any, disposa, entre altres, 

Figura 7: L'església de Santa Llúcia (agost de 2004) 


dels castells d'Àger, Claramunt, Fet, Finestres, Blancafort, Algerri i Ivars. 
Aquests són deixats a la seva filla (de la qual no diu el nom) llevat que 
la mare d'aquesta —Ermessenda— o el seu avi —Ramon Berenguer— 
diguin una altra cosa (64: doc. 98, 102 J. 

El 1165 Ermessenda d'Àger apareix casada amb el seu nebot Arnau 
d'Anglesola. Aquest era fill de Berenguera d'Àger, la qual s'havia casat 
el 1137 amb Arnau Berenguer II d'Anglesola, hereu de l'important senyo- 
riu d'Anglesola. Com veurem en el proper capítol, Ermessenda d'Àger i 
Arnau d'Anglesola van ser els principals promotors del monestir de Vall- 
verd. 


Llevat de la identitat de la seva mare, aquesta filiació d'Arnau d'Angle- 
sola ha estat proposada ja per Gaspar Feliu (39: p.204/. Als seus argu- 
ments podem afegir el fet que el 1159 Arnau d'Anglesola apareix com a nét 

d'Arnau Berenguer d'Anglesola i com a fill de Berenguera (32: doc. 345 /. 
Conírontades amb les dades documentals que existeixen sobre el llinatge 
Anglesola (39), aquestes dues condicions es compleixen només en el cas 
que Arnau fós nét d'Arnau Berenguer I i fill d'Arnau Berenguer I i la seva 
esposa Berenguera. Els documents no especifiquen directament que Arnau 
Berenguer H tingués un fill anomenat Arnau, però l'any 1175 el testament 
de Bernat I d'Anglesola, fill hereu d'Arnau Berenguer II, sí que esmenta un 
Arnau com a germà del testador (22: doc. 540/. 


La identificació de Berenguera, la mare d'Arnau d'Anglesola, com Beren- 
guera d'Àger, filla de Ramon Berenguer II d'Àger i per tant germana d'Er- 
messenda, es basa en tres documents de 1137 relatius al matrimoni de Be- 
renguera d'Àger amb Arnau Berenguer HI d'Anglesola. El primer d'aquests 
documents és una declaració d'hereu feta per Arnau Berenguer I d'Angle- 
sola a favor del seu fill Arnau Berenguer H amb motiu del seu matrimoni 
amb Berenguera (17: p.8) (transcrit a (51: doc.1J). El segon és una do- 
nació en esponsalici que Arnau Berenguer II va fer a Berenguera, la qual 
donació inclou la meitat del castell d'Anglesola (2: perg. 1-14-163 A / (trans- 
crit a (51: doc. 21). I el tercer és la donació en dot que Ramon Berenguer II 
d'Àger va fer a la seva filla i el seu marit, la qual donació incloia ja la 
major part dels castells que hem esmentat com a assignats a Berenguera 
en el testament del seu pare (2: perg. 1-14-163B Í (transcrit a (51: doc. 2 /). 


6. Els orígens del monestir de Vallverd 


La principal font documental sobre el monestir de Vallverd és el seu 
propi fons, el qual conté uns 200 documents dels segles XII-XV. Aquest 
fons es conserva actualment a l'Archivo Histórico Nacional (Madrid), a 
on hi va anar a parar després d'un llarg periple arran de l'exclaustració 
del monestir de Poblet l'any 1835 (40J. Una bona part de dit fons, con- 
cretament 126 pergamins i alguns documents en paper, està identificada i 
separada com a pertanyent a Vallverd. La resta són altres pergamins que 
també corresponen a Vallverd però es troben dins del nombrós conjunt 
atribuit a Poblet. 

Els pergamins de la part separada van ser estudiats per Josep Ma- 
ria Cots en la seva tesi doctoral, que va ser llegida l'any 1988 (56/. Els 
resultats d'aquest estudi van ser incorporats el 1994 a la Catalunya Ro- 
mànica 156: vol. 17J. Segons aquest autor, el monestir de Vallverd hauria 
estat precedit per una comunitat primitiva mixta la qual existiria ja el 
1092. Aquesta tesi es basa en un pergamí on s'hi llegeix clarament aques- 
ta data. Tanmateix, tot indica que hi ha un error i en realitat el pergamí 
data del 1192 (vegi's la discussió de (52: doc. 12). Òbviament, això canvia 
bastant les coses a l'hora de situar en el temps els orígens del cenobi. 

Figura 8: El monestir de Vallverd (foto de Miquel Rius, 2012) 


Més encertat sobre aquest punt havia estat Josep Lladonosa i Pu- 
jol (42, 43), el qual situa la fundació del nostre monestir en l'any 1171 
—que cal corregir al 1172 per convertir els anys de l'Encarnació al siste- 
ma estàndard—. Aquest historiador es va basar en les notes d'un rector 
de Iragó del segle XVIII o XIX. Malauradament, no sabem pas on para 
actualment aquest manuscrit. Tanmateix, ens atrevim a conjecturar que 
el seu autor deuria ser el rector Barthomeu Salut i Novau, del qual se'n 
conserven altres notes històriques, una sobre l'ermita de Santa Llúcia, 
i una altra sobre els fets que van ocórrer a Iragó durant la Guerra del 
Francès (16). Aquest prevere va ser rector de Tragó des de l'any 1794 fins 
a la seva mort, la qual va ocórrer el 1835. En qualsevol cas, i segons indica 
el mateix Lladonosa, les notes en questió es basaven en una obra anterior 
de fra Martí Marquina, amb tota probabilitat l'Epítome d'Història de 
Poblet, una obra de la segona meitat del segle XVI que també es dóna 
per desapareguda. Qui sí que va consultar aquesta obra va ser Jaume 
Caresmar, el qual hi fa referència en unes breus notes sobre el monestir 
de Vallverd que estan contingudes en la seva Monastirologia, un manus- 
crit que es conserva al monestir de Bellpuig de les Avellanes. Segons 
les referències concretes que hi dóna, l'Epítome de Marquina parlava de 
Traegó i del seu monestir en el tom segon, des del foli 187 fins al 197. 

Pel que fa als fundadors del monestir de Vallverd, Lladonosa deia 
inicialment que havien estat els comtes d'Urgell Ermengol VI i Dolça (42). 
Més tard, però, era més prudent i deia simplement que la fundació 
"esdevingué una realitat gràcies a la bona voluntat dels Cabrera i al favor 
dels comtes Ermengol VII (1154-1184) i la seva muller Dolça" (43). Sobre 
aquest punt, es pot adduir que la documentació relativa a la unió de Vall- 
verd a les Franqueses posa en boca dels paers de Balaguer que ambdós 
monestirs havien estat fundats per dit comte Ermengol VII (52: doc. 259 J. 
Tanmateix, aquest personatge no apareix pas en cap dels pergamins de 
Vallverd, ni tampoc la seva esposa Dolça. Qui sí que apareix en el do- 
cument fundacional de l'any 1172 és el vescomte Ponç Guerau II de 
Cabrera. Però el principal atorgant tampoc no és ell, sinó uns personat- 
ges de rang inferior, a saber Ermessenda d'Àger, que, com hem vist, tenia 
drets senyorials a Iragó i a altres llocs de la zona, i el seu marit Arnau 
d'Anglesola. El vescomte hi apareix només en qualitat de testimoni, com 
també és el cas d'altres personatges rellevants que més avall indicarem. 
Dit això, també és cert que les subscripcions d'aquests testimonis relle- 
Vants estan mancades de certs elements diplomàtics que fan pensar que 
no deurien arribar a fer-se realitat. En qualsevol cas, i tal com veurem a 
la secció 6.1 que segueix, aquest document i altres de posteriors mostren 
que els principals benefactors del monestir de Vallverd van ser els esmen- 
tats Ermessenda d'Àger i Arnau d'Anglesola així com el seu fill, Ramon 
Berenguer II d'Àger, i el fill d'aquest, Ramon Berenguer IV d'Àger. 


A banda dels documents que l Archivo Histórico Nacional agrupa 
com a pertanyents al monestir de Vallverd, el present estudi ha tingut 
en compte també uns quants documents més del mateix fons que hem 
pogut localitzar fora d'aquesta agrupació, així com diversos documents 
d'altres fons, com ara l'abadia d'Àger i la Reial Cancelleria. A més d'això, 
també hem pres en consideració certes notícies d'altres documents, avui 
perduts, les quals ens han arribat gràcies a algunes recopilacions antigues. 
Aquestes recopilacions són les segúents: (a) un Index de les escriptures 
de les Franqueses i de Vallverd, elaborat en el segle XVI per l'esmentat 
fra Martí Marquina, el qual es conserva actualment a l'Archivo Histórico 
Nacional de Madrid (còdex 1252), (b) l'Espècul o Rúbrica del monestir 
de Poblet, del segle XVIII (ibidem, còdex 1385), junt amb el seu suplement 
més detallat corresponent al calaix 49 (ibidem, còdex 1207), i (c) la ja 
esmentada Monastirologia de Caresmar. 

6.1 Els promotors i els seus successors. 


Deixant de banda certs documents no generats pel monestir els 
quals haurien pervingut al seu fons amb posterioritat a la seva fundació, 
el document més antic del fons de Vallverd data de l'any 1172 (1171 de 
l'Encarnació) (52: doc. 4/ (fig. 9). 

Aquest document registra una donació a favor d'una església ja 
existent que es coneixia com Santa Maria del Pla. Els donadors són 
Arnau d'Anglesola i la seva muller Ermessenda d'Àger, i el que donen és 
la desena part de tots els seus delmes i collites. A canvi, el capellà de 
dita església, que se'n deia Bernat, havia de pregar per ells i pels seus 
parents durant tota la seva vida, i després de la seva mort hauria de fer 
el mateix un altre capellà. 

Figura 9: Donació a l'església de Santa Maria del Pla per 
Arnau d'Anglesola i la seva esposa Ermessenda d'Àger en 
l'any 1172 (Madrid, Archivo Histórico Nacional: Sec. Clero, 
pergaminos, carpeta 1014, núm. 22) 


Tot i que no parla pas de cap comunitat monàstica, ni present ni 
futura, ni de cap edifici de nova construcció, sinó d'una església ja existent 
i del seu capellà, aquesta donació es pot considerar com l'acte fundacional 
del futur monestir de Santa Maria de Vallverd. 

Aquest acte té caràcter de solemnitat, ja que rep l'aprovació per 
diverses personalitats de la comarca: Ramon, abat de Sant Pere d'Àger: 
Arnau Mir, comte de Pallars (Jussà), junt amb el seu fill Ramon Arnau: i 
Ponç Guerau IH de Cabrera, vescomte d'Àger i de Cabrera. Dit això, cal 
afegir que aquest últim apareix simplement com a Ponç de Cabrera, sense 

cap esment dels seus títols vescomtals que ja tenia, a diferència del comte 
de Pallars, que sí que ostenta el seu títol i precedeix a Ponç de Cabrera. 
D'altra banda, també és de notar que els signes habituals en forma de 
creu que acompanyen els noms d'aquests personatges estan mancats del 
punt superior dret, a diferència dels atorgants i altres testimonis. Això 
indica que segurament no eren presents en l'acte i que la seva participació 
com a testimonis no es va arribar a complir. 

Tal com ja hem vist al capítol precedent, la donadora, Esmessenda 
d'Àger, era castlana d'Àger i tenia drets senyorials sobre Tragó, Blan- 
cafort i altres llocs. Quant a Arnau d'Anglesola, ja hem vist que era el 
segon marit d'Ermessenda a la vegada que nebot seu, fill de Berenguera 
d'Àger i d'Arnau Berenguer II d'Anglesola. Notablement, entre els seus 
parents paterns hi ha dos altres fundadors de monestirs, a saber, els ger- 
mans Guillem I d'Anglesola i Berenguera de Cervera, fills de Berenguer 
Arnau H d'Anglesola, cap de la casa de Bellpuig i cosí germà del nostre 
Arnau (139J. L'any 1166 Guillem participava en la fundació del monestir 
de Santa Maria de Bellpuig de les Avellanes (50: $1.10J i a partir del 1176 
Berenguera, viuda de Guillem III de Cervera, s'implicava molt activament 
en l'organització del monestir de Santa Maria de Vallbona (62: 816 /. 


Posteriorment, l'any 1189 o 1190, Ermessenda d'Àger i Arnau d'An- 
glesola, acompanyats del seu fill Ramon Berenguer III d'Àger i de l'esposa 
d'aquest últim, van fer una nova donació a l'església de Santa Maria del 
Pla (52: doc. 10J. En aquest cas donaven una coromina que tenien a Tar- 
tareu i una part dels delmes que rebien a la Torre dels Oms. A canvi 
d'això, demanaven ser enterrats en dita església. 

D'altra banda, és especialment interessant el fet que, els mateixos 
anys 1189-90, Ermessenda d'Àger i Arnau d'Anglesola figuren al costat 
del capellà Bernat i de la comunitat de germans i germanes com a compra- 
dors de determinats drets a favor de l'incipient monestir (52: doc. 8, 11 /. 


En aquests documents també hi figura entre els compradors un tal Ameli: 
aquest deuria ser un home de confiança d'Arnau i Ermessenda i segurament 
s'ha d'identificar amb l'Ameli de Millà que apareix en l'assemblea de Pau 
i Treva de 1187 (32: doc. 577). 


Més endavant, del 1196 al 1198, Ermessenda i Arnau continuen 
apareixent en els actes d'adquisició a favor del monestir, però hi figu- 
ren només com a testimonis (52: doc. 13-18, 21). En aquests documents 
els acompanya invariablement el seu fill Ramon Berenguer II d'Àger, 
i la major part de les vegades també hi apareix el seu altre fill Arnau 
d'Anglesola junior, així com Eliarda, l'esposa de Ramon Berenguer. 

En el mes de setembre de l'any 1200 Ermessenda d'Àger torna a 
aparèixer en un lloc destacat en relació amb el monestir. Concretament, 
apareix al costat de l'abadessa de Vallverd com a destinatàries d'una 
carta de l'abat d'Àger que vol evitar que el monestir de Vallverd com- 
pri el castell de Salaverd (52: doc. 23). Més encara, en aquest document 
Ermessenda és presentada com a nobili domine atque sanctimoniali, és a 
dir, "noble senyora i monja". Segons això, doncs, Ermessenda hauria 
esdevingut monja del monestir. 

Aquesta informació suggereix que Ermessenda havia enviudat. 
Però no és així. El que havia passat és que el 27 de gener de 1200 
Arnau d'Anglesola havia professat com a frare del Temple (64: doc. 746 /. 
De fet, Arnau ja s'havia donat a aquest orde el 11/79 (64: doc. 3501. 

La professió implicava els vots de pobresa, castedat i obediència, i per tant 
la renúncia al patrimoni personal, l'absència d'obligacions familiars i Vin- 
grés en un convent de l'orde. En particular, en un cas com el que ens ocupa 
calia que els esposos s'alliberessin mútuament de les respectives obligacions 
familiars (vegi's (47: p. 335), que cita precisament el cas d'Arnau d'Angleso- 
la). En canvi, la donació tenia un caràcter molt més obert: el donat podia 
mantenir les seves propietats i contraure matrimoni, però donava al Temple 
el seu cos i ànima, així com una part dels seus béns, i es comprometia a 
ingressar en aquest orde i no en cap altre si mai decidia entrar en religió, 
a canvi, l'orde s'obligava a pregar per la seva ànima i a donar sepultura al 
seu cos en un cementiri del Temple (63: 86.1.2/. 


Tant la donació d'Arnau d'Anglesola el 1179 com la seva professió el 1200 
van comptar amb l'aprovació d'Ermessenda i del seu fill Ramon Beren- 
guer II d'Àger, en la segona ocasió els acompanyava també Eliarda, l'es- 
posa de Ramon Berenguer III. En particular, el 1200 tots ells aprovaven 
la donació al Temple de la meitat de les seves rendes en un castell que 
ben bé podria ser el de Tragó. 


Malauradament, el nom del castell està afectat per una mutilació del per- 
gamí. El poc que resta —in castre 2reeenis— és compatible amb Tragó 

—in castrio Trogojnis— i també amb Corbins —in castrio Curbiínis— tot i 


4 La 
que en el cas de Corbins seria més normal l'expressió in castro de Corbins o 
in castro Corbins. 


L'esmentada carta de l'abat d'Àger del setembre de l'any 1200 és 
també la darrera notícia documental que tenim d'Ermessenda d'Àger. 
Posteriorment, en una donació de l'any 1204/05 hi trobem com a tes- 
timonis destacats Ramon Berenguer II d'Àger, la seva esposa Eliarda i 
també el germà d'aquesta, Guillem IV de Cervera (52: doc. 28 J. Aquests 
germans eren fills de Berenguera de Cervera, la promotora del monestir 
de Vallbona. Com és ben sabut, Guillem IV de Cervera va acabar els seus 

dies com a monjo de Poblet (21: p. 127-129/, i Eliarda d'Àger va esdevenir 
monja, després abadessa, de Vallbona (58: p. 77-78 l. 


L'ingrés d'Eliarda d'Àger a Vallbona va tenir lloc entre el 1204/05 
l92: doc. 28J i el 1213 (61: doc.26J. Com en la generació anterior, aquí 
també ens trobem que Eliarda no havia pas enviudat, sinó que Ramon 
Berenguer II d'Àger havia pres l'hàbit del Temple. En efecte, el 1209 
apareix com a frare d'aquest orde (vegi's el paràgraf segúent) i durant 
el període 1211-14 aquest consta com a comanador de Gardeny (1121, 
(47: p. 516,343,348/ i (46: p. 23-25 1). 


Ramon Berenguer III d'Àger i Eliarda van ser succeits pel seu fill 
Ramon Berenguer IV d'Àger. Aquest va ser també cavaller del Temple. 
De fet, el primer que sabem d'ell és que el 1209 es va donar a aquest orde, 
en aquest document apareix com "Ramon d'Àger, fill del frare Ramon Be- 
renguer d'Àger" (12: Gardeny, perg. 643CC / (transcrit a (51: doc. 41). Tam- 
bé sabem que el 1224 es casava a Osca amb Agnés Pedríç, que deuria 
ser aragonesa, i li feia una donació en esponsalici on posava com a ga- 
rantia els drets del nuvi a Tragó, a més de Palau d'Anglesola, Sarsènit 
i Corbins (12: Corbins, perg. 2) (transcrit a (51: doc.51). De tota manera, 
no consta que Ramon Berenguer IV d'Àger hagués tingut cap descendèn- 
cia. Posteriorment, apareix sovint a l'entorn del rei Jaume I, el qual va 
acompanyar en les conquestes de Mallorca i de València (29/. 

El 1234 el rei va donar a Ramon Berenguer IV d'Àger un feu que 
consistia en la ciutat de Lleida i el lloc de Castelldans (10: perg. 617 /. 
Aquesta donació es va fer a petició de Guillem IV de Cervera, oncle del 
donatari i anterior titular d'aquest feu. En el seu testament, fet l'any 
1230 quan era novici a Poblet, aquest personatge havia deixat aquest 
i altres drets al seu fill Folc de Ponteves, el qual havia estat nomenat 
hereu (57: doc. VII/.. Tanmateix, posteriorment el testador va canviar 
d'opinió en el sentit que l'hereu de tots els seus béns a Catalunya fós el 
seu nebot Ramon Berenguer IV d'Àger (1: carp. 2362, perg. 14J. Com que el 
vot de pobresa implicava la renúncia al patrimoni personal, aquest canvi 
d'opinió no va quedar reflectit en un nou testament, sinó en certes gestions 
de Guillem IV de Cervera a través del monestir de Poblet i del rei Jaume I, 
com la que hem esmentat. En qualsevol cas, Ramon Berenguer IV d'Àger 
va ser a la pràctica l'hereu del seu oncle Guillem IV de Cervera. 

Quant a la seva relació amb el monestir de Vallverd, Ramon Be- 
renguer IV d'Àger hi va fer diverses donacions entre l'any 1212 i el 1235 
(52: doc. 30,36, 37 /. 

Els Àger 





1 ISARN de SANT JAUME. 
doc 1045. 
— Berenguer J. 
— Miró: doc 1055-1067, GD Girberga: — els MIRÓ d'Estopanyà. 


J 


2 BERENGUER ISARN. 
doc 1043-1093. 
veguer (1061, vicarius) o senyor del castell (1093, senior castri) d'Àger. 
senyor dels castells de Millà, Blancafort i Alaric (21065). 
feudatari del comte de Barcelona pel castell d'Estopanyà (1064). 
CD BEL-LISENDA, filla de Mir Arnau, doc 1054-1101. 
— Ramon J. 
— Bernat J. 
T 5mar 1093: ts sacramental. 
t Bel-lisenda: 1101/1119. 


Ú 
J / 








3 RAMON BERENGUER I. BERNAT BERENGUER. 
doc 1090-1094. doc 1092-1116. 
— Ramon J. senyor del castell d'Àger 1101 /02. 
T c1101/02. Guerau Ponç II de Cabrera li dona 
una meitat del castell de Tragó 
(1098). 


CD BEATRIU, doc 1098 
(477 ADALEZ, doc 1117/19). 
j T —1117/19, mort pels sarrains, 


4 RAMON BERENGUER II d'ÀGER. enterrar gel 
doc 1093-1166. 
veguer del castell d'Àger (1132). 
IGD Q (t 21121). 
— Berenguera: doc 1137-1166: (Ú) 1137 amb Arnau Berenguer H d'Anglesola, 
senyor d'Anglesola, fill d'Arnau Berenguer I d'Anglesola. 
— Ermessenda J. 
—3 Magença: doc 1158-1166: 1set 1166: dona el seu cos i ànima a S. Pere d'Àger. 
2QD 21141 amb TODA, també anomenada MARIA: doc 1141, 1158, senyora de Cas- 
tarllenes, viuda de Berenguer Gombau de Lierp, filla d'Ennec Sanç, alias Minnaia, 
i d'Endregot d'Asieso. 
Toda: —v1165. 
t Ramon Berenguer: v1166, i 23jun 1158, 12 gen 1165. 


J 

j 


5 ERMESSENDA d'ÀGER. 

doc 1151-1200. 

QD 1150 amb BERENGUER de TORROJA, fill de Bernat Ecard de Torroja i 
Valença, doc 1151-1160. 

t Berenguer: 31 ago 1160. 

PQD 21165 amb el seu nebot ARNAU d'ANGLESOLA, fill d'Arnau Berenguer H 
d'Anglesola i de Berenguera d'Àger, germana d'Ermessenda: doc 1159-1201. 

— Ramon Berenguer J. 

—- Brunissenda: doc 1172. 

—, Beatriu: doc 1181. 

— Arnau: doc 1194, 1196, 1203, 1209. 

1172: Ermessenda i Arnau funden el monestir de Vallverd. 

1179: Arnau d'Anglesola (pare) dona el seu cos i ànima a l'orde del Temple. 

1200: Arnau d'Anglesola (pare) esdevé frare del Temple. 

1200: Ermessenda és monja de Vallverd. 

1209: Arnau d'Anglesola (fill) dona el seu cos i ànima a l'orde del Temple. 


j 


6 RAMON BERENGUER III d'ÀGER. 

doc 1172-1214. 

($) €1189 amb ELIARDA de CERVERA, filla de Guillem II de Cervera i Berenguera 
d'Anglesola, doc 1184-1241. 

— Ramon Berenguer J. 

1209: Ramon Berenguer IH esdevé frare del Temple i comanador de Gardeny (1211— 
1214). 

1213: Eliarda esdevé monja del monestir de Vallbona, el qual havia estat protegit 
especialment per sa mare, posteriorment en va ser abadessa (1232-—v1242). 

t Eliarda: 1242/45. 


j 


7 RAMON BERENGUER IV d'ÀGER. 
doc 1209-1260, feudatari d'Àger i Castelló de Farfanya, senyor de Santalinya, parti- 
cipant en les conquestes de Mallorca i de València. 
1209: dona el seu cos i ànima a l'orde del Temple. 
GD Osca, 1224, amb AGNÉS PEDRÍÇ. 
1234: hereu de facto del seu oncle Guillem IV de Cervera. 
20ag0 1253: dona el castell i vila d'Àger a Bernat d'Àger. 
1255-1260: frare del Temple i comanador de Gardeny. 

L'any 1244/45 va fer una altra donació, però aquesta vegada el be- 
neficiari no era el monestir de Vallverd sinó el de Vallbona. Aquest rebria 
cada any un quintar d'oli a canvi del qual havia de cremar permanent- 
ment una làmpada davant del seu altar de Santa Maria en remissió dels 
pecats del donador i dels seus pares i altres parents (52: doc. 41/. Aquesta 
donació hauria estat motivada per la mort més o menys recent de la mare 
del donador, Eliarda, la qual havia estat abadessa de Vallbona. 

Finalment, Ramon Berenguer IV d'Àger va fer com el seu pare i 
el seu avi i va prendre l'hàbit del Temple, del qual orde apareix com a 
comanador de Gardeny durant el període 1255-60 (12), (47: p.314,344/ i 
(0: perg. 1562). En relació amb això, sabem que el 1255 havia renunciat 
al Palau Cervera de la ciutat de Lleida (48: p. 247/. 


Tornant a la questió que ens plantejàvem en iniciar aquesta secció, 
està prou clar que els principals promotors del monestir de Vallverd van 
ser Ermessenda d'Àger i el seu marit Arnau d'Anglesola. El seu paper 
és força comparable al de Berenguera de Cervera, neboda valenciana 
d'Arnau, en relació amb el monestir de Vallbona, on també passa que la 
promotora apareix tot sovint al costat de l'abadessa en els actes a favor 
del monestir i també va arribar a fer-hi residència (62: p. 66/. 





Figura 10: Monestir de Vallverd, arcosolis d'antigues sepul- 
tures (novembre 2015) 

D'acord amb la seva petició que ja hem esmentat de l'any 1189 o 
1190 (52: doc. 10 J, és molt probable que Ermessenda d'Àger, Arnau d'An- 
glesola i el seu fill Ramon Berenguer II d'Àger haguessin estat enterrats 
a Vallverd. En el cas d'Eliarda, esposa de Ramon Berenguer III i abades- 
sa de Vallbona, el més plausible és que hagués estat enterrada al monestir 
de Vallbona. 


6.2. La connexió amb el Temple. 


Tal com hem vist a la secció precedent, l'any 1200 els fundadors 
del monestir de Vallverd, Ermessenda d'Àger i el seu marit Arnau d'An- 
elesola, van ingressar respectivament en aquest monestir —que llavors 
ja deuria pertànyer al Cister— i en l'orde del Temple. En la genera- 
ció segiient trobem el mateix patró: Ramon Berenguer IH d'Àger esdevé 
frare del Temple i la seva esposa Eliarda es fa monja del Cister a Vallbo- 
na. Finalment, en la tercera generació tenim també Ramon Berenguer IV 
d'Àger com a frare del Temple. A més d'això, cal afegir que en la mateixa 
data que aquest últim es donava al Temple —el 9 d'abril de 1209— tam- 
bé feia el mateix un altre Arnau d'Anglesola que nosaltres interpretem 
com un fill tardà d'Arnau i Ermessenda (12: Gardeny, perg. 643 Í (transcrit 
a ls: doc. 4). 

Concretament, es tractaria de l'Arnau que el 1194 està documentat com 
a fill d'Arnau d'Anglesola i Ermessenda d'Ager i germà de Ramon Beren- 
guer IH d'Àger (28: doc. 1867 J. També és raonable identificar-lo amb l'Ar- 


nau que acompanya sistemàticament els precedents en els documents de 
Vallverd de 1196 (52: doc. 13-18 /. 


D'altra banda, cal tenir en compte que Arnau de Torroja, germà del 
primer marit d'Ermessenda d'Àger, va ser un frare templer de molt de 
relleu, concretament va ser mestre provincial (1166-81) i després mestre 
major (1181-84) d'aquest orde (63). 

Així dones, la nissaga benefactora del monestir de Vallverd tenia 
al mateix temps estrets lligams amb l'orde religiós i militar del Temple. 
Això no és estrany, ja que en l'aspecte religiós el Temple coincidia força 
amb el Cister en voler recuperar l'esperit monàstic original. 


6.3 La comunitat originària. 


Pel que fa a la comunitat religiosa de Vallverd, els primers docu- 
ments només esmenten el capellà Bernat. A partir de l'any 1189 (52: doc. 8 
s'esmenta també una comunitat de germans i/o germanes (fratres et so- 
rores, alguna vegada només en masculí). El capellà Bernat apareix per 

Figura 11: Monestir de Vallverd, detall (abril 2003) 


darrera vegada el 1190. Posteriorment, a partir de l'any 1196 (52: doc. 131, 

apareix al front de dita comunitat un tal Pere de Besora, que més enda- 

vant és qualificat de procurador (52: doc. 221. 
Pere de Besora era el fill hereu d'un personatge del mateix nom que en 
el seu testament de l'any 1166 s'havia donat a l'Orde de Sant Joan de 
Jerusalem, alhora que encomanava la tutela del seu fill al mateix orde i a 
diversos cavallers, entre els quals Arnau d'Anglesola (26: doc. 398/J. El pare 
encara vivia el 11/70, en què actuava com a frare de l'Hospital (64: doc. 212 J. 
El 1182-84 el fill era casat amb Anglesa de Paganell i actuava junt amb ella 
i els germans d'aquesta en la venda o donació al Temple de diversos drets 
al Pla d'Urgell (64: doc. 411, 424, 450/. A més de la documentació relativa al 
monestir, el fill també acompanya Arnau d'Anglesola i Ermessenda d'Ager 
en altres documents de 1184 i 1190 (32: doc. 562, 596 /. 


L'any 1196 és també la primera vegada que la documentació es re- 
fereix a la comunitat que ens ocupa com un "monestir" (de Santa Maria 
del Pla de Tragó) (52: doc. 13-17/J. Els documents en questió, i dos més de 
subseqients que ometen la qualificació de "monestir" (52: doc. 18, 19 /, re- 
gistren la compra de diverses terres properes a l'església. Concretament, 
durant els anys 1196-97 es van comprar tres peces de terra a la parti- 
da del Pla "de Santa Maria", tres més situades a la partida de Badzolà 
o Badsolà, segurament identificable amb la que actualment en diem el 
Solà, una altra a la partida de Palous, i una altra a la partida de la Par- 

dina (52: doc. 13-19. Amb aquestes compres, la comunitat obtenia més 
espai al voltant de l'església originària i unes terres de conreu pròpies. 
El fet que no digui Solà sinó Badsolà o Badzolà es pot comparar amb el cas 


de la partida de Llumenar a Os, que en els documents antics apareix com 
Valumenà (1171), Valluminà (vers 1173) o Vellumenà (1725). 


Al document (52: doc. 19 J, de l'any 1197, apareix com a membre de la famí- 
lia venedora una tal Amica. En el segle XVI (16: Llibre d'Estimes J s'esmenta 
com a afrontació d'un troç de terra al Pla el barranch que ve de cassa de na 
Amiga, que segurament encara fa referència a aquella senyora. 


El nom de Vallverd no apareix fins l'any 1198, en un document que 
també és el primer en referir-se a una abadessa (52: doc.21J. Aquesta 
primera abadessa s'anomenava Petronila. A banda del document que 
acabem de dir, el seu nom apareix només en un altre document. Aquest 
data de 1203 (o potser 1204) i és un tant especial, ja que es tracta del 
testament sacramental de Pere de Besora (52: doc.26/. Aquest havia 
mort a mitjan octubre de l'any anterior, però abans hauria expressat de 
paraula la seva última voluntat a certes persones, una de les quals era 
l'abadessa esmentada. Les disposicions testamentàries incloien una deixa 
de 500 sous al monestir de Vallverd, així com el nomenament d'hereu a 
favor d'un tercer Pere de Besora, el qual va rebre el castell del Vilosell i 
la Torre de Segrià. 

Comparant-ho amb el cas de Vallbona (621, és bastant plausible 
que aquesta primera abadessa provingués d'algun monestir del Cister i 
hagués vingut a petició dels promotors de Vallverd per tal d'organitzar 
el nou cenobi dins d'aquest orde. 

La incorporació a l'orde del Cister hauria estat un moment molt 
avinent per a que s'hi hagués decidit el caracter femení que va acabar 
tenint el monestir. Tanmateix, un document de l'any 1248 encara parla 
dels seus germans i germanes (52: doc. 441. 


Acabarem aquesta secció amb una breu referència a la possible re- 
lació del nostre monestir i la seva comunitat amb el de Casbas. Aquest 
va ser fundat vers l'any 1173 (66: doc.3/J per Òria d'Entença, esposa del 
comte Arnau Mir de Pallars Jussà (el mateix que apareix junt amb el 
seu fill, Ramon Arnau, en el document fundacional de Vallverd). En el 
cas de Casbas està documentat que l'ingrés en l'orde cistercenc va ser 
aprovat pel papa Celestí HI en l'any 1196 (66: doc. 14). Doncs bé, segons 
una obra del segle XVII (20: p. 121, les primeres monges de Casbas hauri- 
en provingut de Vallverd. D'aquesta teoria se'n va fer ressò l'estudiós de 
Vallbona Josep Joan Piquer. Tanmateix, els documents originals d'un i 

altre monestir (66J no permeten corroborar aquesta afirmació. 


6.4 El patrimoni. 


El monestir de Vallverd de seguida va tenir drets sobre Iragó. Si 
més no, la donació fundacional de 1172 li conferia una desena part dels 
delmes i collites que rebien Ermessenda d'Àger i Arnau d'Anglesola, els 
quals delmes i collites correspondrien en bona part a Iragó. Aquests 
drets provenien de Bernat Berenguer, germà de l'avi d'Ermessenda, un 
dels donataris del castell de Tragó en l'any 1098 (52: doc.1/. Tanmateix, 
cal tenir en compte que aquest només havia rebut una meitat del cas- 
tell. De tota manera, el 1201 i 1204/05 el monestir rebia també sengles 
donacions de Guerau d'Estopanyà (52: doc. 24) i de Berenguer de Cer- 
cet (52: doc. 281, les quals correspondrien a l'altra meitat, rebuda el 1098 
per Berenguer Miró d'Estopanyà. 

En relació amb això es pot adduir que en la donació que acabem 
d'esmentar, Berenguer de Cercet demana explícitament que firmin el do- 
cument els seniores de Trogó et testes. Tot seguit després d'aquesta petició 
hi ha les signatures de Ramon Berenguer IH d'Àger, la seva esposa Eli- 
arda, el germà d'aquesta, Guillem IV de Cervera, i Guerau d'Estopanyà. 
A continuació hi ha altres signatures que correspondrien ja a testimo- 
nis ordinaris: Berenguer Mir, Guiem de Corsà, junt amb la seva esposa 
Saura, i Guerau de Tragó, que deuria ser el castlà del nostre poble. 

En qualsevol cas, és prou significatiu que el monestir tingués en 
la seva possessió la carta de donació del castell en l'any 1098. El més 
plausible és que aquest pergamí li hagués estat cedit per Ermessenda 
d'Àger o els seus successors. 

Berenguer de Cercet apareix no solament en l'esmentat document de l'any 
1204/05 relatiu a Tragó (52: doc. 28 l, sinó també en un altre del 1189 relatiu 
a Canelles 52: doc. 9/J. El seu cognom fa referència al castell de Cercet, 
la localització del qual és desconeguda (vegi's (56: vol. 16, p. 63). De tota 
manera, no deuria estar gaire lluny de Blancafort, Finestres i l'Estall, ja que 
un document de l'any 1436 es refereix conjuntament a tots aquests llocs, 
dels quals diu que aquell any se'n va fer empriu (65: fol. 093(111) i 129(E) /. 
D'altra banda, pel testament de Pere de Bolàs, castlà de Tartareu, sabem 


que l'any 1438 era senyor de Cerlceito el seu germà i successor en la castlania, 
Alfons de Bolàs (15: carp. 30 J. 


Els anys 1233, 1235 i 1244/45 Ramon Berenguer IV d'Àger encara 
feia noves donacions de drets a Iragó, concretament, un capmàs que 
tenia Bernat Burguès (52: doc.34/, el delme de les olives (52: doc.37/ i 
un quintar anual d'oli (52: doc.41J. La donació de 1235 es feia a canvi 

Figura 12: Les restes l'antiga vila i castell de Blancafort a 
la quadra de Vilavella (agost 2006). Normalment les cobreix 
l'embassament. Les fortificacions del castell s'enfilaven cingle 
amunt i deurien caure sobre la vila en el terratrèmol de 1373. 


que la comunitat del monestir fés cremar perpètuament una làmpada "a 
l'església de Santa Maria més antiga", la qual cosa revela que en aquell 
moment hi havia dues esglésies: l'originària i una altra de nova. La 
donació de 1244/45 és la que ja hem esmentat a la pàg. 26 i que obligava 
a fer cremar una làmpada davant l'altar de Santa Maria de Vallbona, on 
havia estat abadessa la mare del donador. 

A tot això s'hi va afegir el 1248 una donació feta per Sança Pèriz, 
viuda de Bertran de Tragó, que deuria haver estat castlà del nostre poble. 
Aquesta donació comprenia la tercera part dels seus béns així com els 
delmes dels molins del monestir J52: doc. 44/. 

Del domini de Vallverd sobre Blancafort no en tenim cap notícia 
fins ben entrat el segle XIV. Tanmateix, sembla bastant plausible que 
el monestir hi havia accedit des del principi, ja que segurament aquest 
castell pertanyia íntegrament a Ermessenda d'Àger (vegi's el capítol 5). 
Si més no, seria una de les fonts dels delmes i collites dels quals el 1172 
se'n donava una desena part al futur monestir. 


Tenint els castells de Tragó i Blancafort, és natural que el monestir 
volgués incorporar també el de Canelles, situat entre aquells dos. Pel 
que sembla, el 1176 ja hi tenia alguns drets (52: doc.5/J. Tanmateix, hi 

havia diversos altres senyors, els quals van atorgar respectives cartes de 
venda o donació entre 1189: 1220: Gjuillem) d'Alòs i altres (1189), Beren- 
guer de Cercet (1189), Guillem de Finestres i la seva germana Estefania 
(1190), Arsenda i el seu fill Guillem de Montfalcó (1192) i Berenguer de 
Finestres (1220, venda confirmada el 1352 pel seu descendent Arnau de 
Finestres) (52: doc. 8,9, 11, 12,31, 199 J. A més de Canelles, aquests docu- 
ments també esmenten explícitament el lloc del Campell, el qual formava 
part del terme de Canelles 152: doc. 9, 199 /. 


D'altra banda, Vallverd també va estendre els seus dominis pel cos- 
tat meridional, on vers l'any 1200 va adquirir el petit castell de Salaverd, 
abans anomenat l'almúnia de Jaz, el qual era contigu a Iragó. Aquesta 
adquisició es va fer malgrat que l'abat de Sant Pere d'Àger va escriure 
a l'abadessa i a Ermessenda d'Àger per demanar-los que no compressin 
aquest castell, ja que havia estat usurpat a l'abadia d'Àger (52: doc. 23/. 
Més concretament, el castell havia pertangut a Pere de Claramunt, el 
qual s'havia donat a l'abadia d'Àger i hi havia deixat dit castell, tan- 
mateix, el seu nebot Ramon de Claramunt se n'havia apropiat per la 
força (32: doc. 582,583. Pel que sembla, aquesta petició arribava mesos 
després que el monestir de Vallverd hagués rebut aquest castell per dona- 
ció de Berenguer i Guillem de Claramunt (52: doc. 21). De tota manera, 
posteriorment hi ha notícia que els feudataris de Salaverd pagaven una 
meitat del delme a Vallverd i l'altra meitat a Àger (llevat d'una desena 
part que percebia el castlà de Tragó) 152: doc. 165 Í. 


És de notar que tots aquests drets senyorials, sobre Tragó, Blanca- 
fort, Canelles i Salaverd, semblen tenir caràcter alodial, és a dir, sense 
obligacions envers un superior. 

En el cas de Blancafort, el caràcter alodial ja sembla haver estat 
present des del principi (50: 81.6. 

En el cas de Iragó no és així, ja que en la carta de donació de 
l'any 1098, atorgada pel vescomte Guerau Ponç H de Cabrera i la se- 
va esposa Elvira, hi consta clarament que aquests i els seus successors 
restaven per sobre dels donataris, alhora que es reservaven la meitat del 
delme j52: doc. 1). D'altra banda, cal recordar (83) que els castells de 
Tragó i Canelles —del segon almenys dues terceres parts— pertanyien en 
principi al comtat de Barcelona. De tota manera, sembla que en l'època 
que estem parlant aquesta dependència ja no era efectiva. 

En qualsevol cas, l'any 1264 el castlà de Tragó, Ferrer de Llorenç, 
havia de prestar homenatge a l'abadessa de Vallverd (52: doc.54J. I el 
1285, en què el castell de Tragó havia passat temporalment a altres mans 

—Jaume Navarre i el seu fill Pere l'havien comprat sota la condició que a 
la seva mort el castell havia de tornar al monestir— hi ha constància que 
aquest castell es tenia en franc alou, lliure i immune, amb el vassallatge 
dels seus habitants 52: doc. 69 /. 

Més endavant, l'any 1311, la jurisdicció de Iragó va ser objecte 
d'un arbitratge entre el monestir de Vallverd i el comte Ermengol X 
d'Urgell (52: doc.91,92J. A més del mer imperi, és a dir, la jurisdic- 
ció criminal, el comte reclamava també la meitat del delme així com el 
dret d'entrar i sortir, fer-hi la guerra i disposar de llenya i caça. En 
la donació de 1098 (52: doc.1/J aquests drets consten a favor de Guerau 
Ponç H de Cabrera, predecessor del comte Ermengol X en el vescomtat 
d'Àger. Tot i això, els àrbitres només van reconèixer al comte el mer 
imperi (52: doc. 92). 


Més lluny de la seva seu, el monestir de Vallverd va adquirir drets, 
molts d'ells de caràcter senyorial, en diversos altres llocs. Entre ells, des- 
taca el lloc de Cérvoles, que va ser comprat l'any 1198 (52: doc. 21/ i que 
la sentència arbitral suara esmentada de 1311 reconeix com a "alou franc 
i lliure" del monestir (52: doc. 921, a més del mer imperi, en aquest cas 
també se li reconeix al vescomte d'Àger el dret a rebre homenatge de qui 
tingui el lloc en el cas que decidís fer més alta la fortificació (de la qual en- 
cara avui en resta la base d'una torre). A Tartareu, el monestir disposava 
d'una coromina i d'una jova dels veins d'aquest poble, els quals drets van 
ser cedits a Vallverd pels seus promotors (52: doc. 10,30/. A la Torre dels 
Oms (actualment dins del terme de Castelló de Farfanya) els mateixos 
promotors havien donat també una certa fracció dels delmes (52: doc. 10 J. 
Més lluny encara, l'any 1204/05 Guerau d'Estopanyà havia donat al mo- 
nestir la torre de Vilaverd, situada en el terme de Tamarit de Llitera, 
dins Torregrossa (actualment terme d'Esplús) (52: doc. 29). Finalment, 
el monestir de Vallverd tenia també la torre de Salze en el terme d'Es- 
topanyà, i alguns béns i vassalls a Andaní, aquestes últimes possessions 
estàn documentades per primera vegada en l'any 1271 (52: doc.61/. 


7. El monestir de Vallverd en decadència 


7.1 El monestir de Vallverd es queda sense padrins 


Amb la mort de Ramon Berenguer IV d'Àger, el monestir de Vall- 
verd es quedava orfe de la nissaga que l'havia fundat i protegit. De fet, la 
documentació que coneixem no especifica mai cap descendència d'aquest 

personatge. Alguna vegada apareix algú del mateix cognom que tal ve- 
gada podria ser parent seu. Però no està clar que es tracti de successors 
directes, i en tot cas, el seu paper en relació amb el monestir no és pas el 
mateix. 

En particular, el 1277 feia testament una Berenguera, filla de Ra- 
mon d'Àger i Brunissenda, que encara vivien. La testadora feia una deixa 
un tant curiosa al monestir de Vallverd: hi deixava 10 sous en concepte 
de uno tumulo, que traduiríem per "una tomba', si no fos perquè també 
deixava 20 sous per al seu enterrament al cementiri de Sant Pere d'À- 
ger 152: doc.64J. Possiblement es tractés d'alguna mena de monument 
funerari. Pel que sembla, hi havia alguna cosa especial que la unia a 
Vallverd. 


A mitjan segle XV està documentat un altre Ramon Berenguer d'Àger. 
El 1446 aquest consta com a pubill —és a dir, orfe de curta edat— 
i com a hereu del difunt Ramon d'Àger, escuder domiciliat a la vila 
d'Àger (1: carp.2647, perg. 7J.. Deu anys més tard està documentat com 
a perceptor d'un censal que fins llavors li havien fet els veins de Cor- 
sà i Sant Llorenç (18: perg. Co497/. El seu pare, l'escuder Ramon d'Àger, 
està documentat el 1432, en què funda un aniversari a l'església de Sant Pere 
d'Àger (18: perg. Co 1908, i el 1436, en què dóna a aquesta església el castell i 
lloc de Cabestany (prop d'Estanya) a canvi de ser enterrat dins dita església 
i de que s'hi celebrin diversos aniversaris per la seva ànima (18: perg. Co 607 /. 


En certa mesura, les donacions de la nissaga fundadora van ser 
substituides per les deixes testamentàries d'alguns nobles. Així, el 1220 
Elvira Núnez de Lara, comtessa d'Urgell i esposa en segones noces de 
Guillem IV de Cervera, havia deixat al monestir de Vallverd 20 mora- 
batins (52: doc.32/. Similarment, el 1251 la reina Violant d'Hongria hi 
deixava 30 morabatins (52: doc. 46), el 1266 Pere de Montcada, senescal de 
Catalunya, hi deixava 50 masmodines (52: doc. 56bis Í, i el 1268 el comte 
Àlvar d'Urgell hi deixava 100 dobles d'or (52: doc. 58J. Finalment, el 1314 
el comte Ermengol X d'Urgell hi deixava 200 morabatins (52: doc. 96 /. 

Dit sigui de pas, aquestes quantitats eren inferiors, o en tot cas 
iguals, a les que els mateixos testadors deixaven al monestir de les Fran- 
queses —respectivament 300 morabatins, 100 morabatins, 50 masmodi- 
nes, 100 dobles d'or i 1000 morabatins— la qual cosa reflecteix la diferent 
mida i prestigi d'un i altre monestir. 


7.2 La comtessa Maria s'ocupa de Vallverd i disposa ser-hi 
enterrada 


Malgrat aquestes donacions, Vallverd no va trigar en tenir proble- 

mes econòmics. L'agost de 1267 la situació va quedar documentada en 
un memorial de deutes que l'abadessa va presentar a la comtessa Ma- 
ria, viuda del comte d'Urgell Ponç IV de Cabrera. En nombres rodons, 
i sense comptar 150 morabatins que havia deixat la mateixa comtessa, 
els deutes ascendien a uns 1500 sous, uns 50 cafissos de blat i 30 cafissos 
d'ordi (52: doc. 591. 

La comtessa ja era difunta el novembre de 1270 (11: reg. 14, f. 104r /. 
Per un document posterior (52: doc. T4 bis sabem que el seu testament 
especificava diverses donacions al monestir de Vallverd, i que també dis- 
posava ser-hi enterrada. Tanmateix, el mateix document ens assabenta 
que el 1293 encara no s'havien complert aquestes disposicions. 

Aquest incompliment no era un cas únic. Tant és així, que el 1281 
l'abadessa i monges del monestir, acompanyades pel visitador del Cister, 
nomenaven un procurador amb l'encàrrec concret de reclamar tals llegats 
testamentaris incomplerts així com altres obligacions (52: doc.67J. A més 
del llegat de la comtessa Maria, aquest document revela que encara res- 
taven pendents de ser satisfets el del seu fill el comte Àlvar d'Urgell, el de 
Pere de Montcada, senescal de Catalunya, i uns quants més, de Bernat 
Ramon de Ribelles, Jaume de Cervera, Guillem de Puigverd, Berenguer 
de Tamarit, i en molts casos també els de les respectives esposes, així 
com certes obligacions de Guerau de Cabrera i Bernat d'Anglesola. 


7.3 Continuen els problemes econòmics 


A consequència d'aquesta situació, en alguna data anterior al 1285 
el monestir es va vendre temporalment el castell de Iragó. Concretament, 
se'l va vendre a Jaume i Pere Navarre, pare i fill, ciutadans de Lleida, 
mentre visqués algun dels dos. És a dir, que a la seva mort, Tragó 
i les seves rendes havien de tornar al monestir. En relació amb això, el 
contracte també estipulava que per a recuperar el castell el monestir havia 
de pagar les despeses de manteniment que s'hi haguessin fet, mentre no 
es fes així, el castell romandria en poder dels hereus dels compradors. 

Aquesta venda la coneixem només per una revenda posterior que 
els Navarre van fer el 1285 a Ramon de Guàrdia (52: doc.69J. Aquest 
contracte deixa clar que el castell de Iragó es venia amb caràcter alodial 
i incloent el vassallatge dels seus habitants. El preu de la revenda va ser de 
2 650 sous jaquesos, als quals el comprador va haver d'afegir 200 sous més 
en concepte de les despeses de manteniment que havien fet els Navarre. 
Com és natural, el contracte estipulava la condició que a la mort dels 
Navarre el castell havia de tornar al monestir de Vallverd, sempre que 
aquest satisfés les despeses de manteniment que s'hi haguessin fet. 

Figura 13: Monestir de Vallverd, vista exterior dels absis 
(abril 2017) 


Deu any més tard, el 1295, les monges expliquen que el monestir 
estava molt endeutat i havia de pagar molts interessos, a més, el castell 
de Canelles, que era força productiu, estava empenyorat a certs creditors. 
Davant d'això, les monges van decidir vendre certs drets que tenien a la 
Vall d'Àger per tal de poder redimir el castell de Canelles i disposar així 
de més recursos per a fer front als interessos dels altres deutes. Els drets 
que es van vendre consistien en la desena part del delme que el vescomte 
Àlvar H de Cabrera percebia als llocs d'Àger, la Règola, Millà, Fontdepou 
ila Torre de Maria. El comprador va ser el cavaller Ferrer d'Areny, que 
és qui en va oferir un preu més alt, a saber 500 sous jaquesos (52: doc. 77). 

Tot i això, el deute en questió era més alt, de 700 sous, i no va 
quedar liquidat, ni Canelles desempenyorat, fins trenta anys més tard, 
el 1326, en què l'abadessa de Vallverd va satisfer als marmessors del 
creditor els darrers 20 sous del deute (52: doc. 114). El creditor en questió 
era un prevere de Tragó que se'n deia Tamarit Navarre (tal vegada parent 
dels Navarre de Lleida que hem esmentat més amunt com a compradors 
del castell de Tragó). 


Entre els marmessors de Tamarit Navarre figura el cavaller Bernat 
de Guàrdia, que anys més tard, el 1335 i 1336, consta com a senyor de 
Tragó 152: doc. 131, 134, 138 J. Aquest títol li hauria pervingut del seu pare 
Ramon de Guàrdia, el que havia comprat Iragó l'any 1285. Tot i que en 

principi el castell de Iragó hauria d'haver retornat al monestir a la mort 
de Jaume i Pere Navarre, ja hem dit que això requeria que el monestir 
pagués les despeses de manteniment que s'hi haguessin fet, les quals ja 
ascendien a 200 sous el 1285 i des de llavors podrien haver augmentat 
considerablement. D'altra banda, també hem vist que el monestir havia 
trigat trenta anys en reunir una quantitat equivalent per a desempenyorar 
el castell de Canelles. Per tant, és bastant raonable suposar que les 
despeses de manteniment restaven sense pagar, la qual cosa hauria fet 
que el castell de Iragó restés en poder dels Guàrdia. 


Ramon de Guàrdia i el seu fill Bernat havien estat homes de confian- 
ça del comte Ermengol X. En particular, el primer consta com a testimoni 
en la promesa que aquest comte va fer inicialment, el 1282, de ser enterrat 
a Poblet, així com en el codicil testamentari fet per aquest mateix comte el 
1298 (531, similarment, en l'últim testament de dit comte, del 1314, on de- 
mana ser enterrat a Bellpuig de les Avellanes, hi consta entre els marmes- 
sors en Bernat de Guàrdia (53). Posteriorment, aquest últim havia estat 
veguer i cort de Lleida i del Pallars pel rei Jaume el Just (52: doc. 116, 117 J. 
Tenia el seu domicili a la Torre dels Oms (actualment terme de Castelló 
de Farfanya) on està datat el seu testament (52: doc. 139 l i on els Guàrdia 
encara eren senyors a finals del segle XIV (1: carp. 2599, perg. 16 /. 


A més de senyor de Iragó, Bernat de Guàrdia consta també com a 
perceptor d'un violari —és a dir, una pensió vitalícia— que li pagava el 
monestir de Vallverd. Això ho sabem per un procés un tant curiós que va 
ser iniciat el 1338 per Ramon de Montllor, un dels marmessors testamen- 
taris de Bernat de Guàrdia, que feia poc que havia mort (52: doc. 141 /. 
Segons aquest document, el violari en questió s'havia pagat anteriorment 
a Pere Navarre, el més jove dels dos venedors de 1285, i en cert moment 
el monestir havia accedit a transferir-lo a Bernat de Guàrdia, que el per- 
cebria mentre visqués. No sabem l'import de la pensió, però sí que la 
transferència s'havia fet a canvi de 600 sous agramuntesos. El procés 
responia al fet que Ramon de Montllor i els altres marmessors no havien 
pogut trobar l'escriptura de transferència del violari, la qual van donar 
per perduda. Davant d'això, demanaven a les autoritats eclesiàstiques 
d'Àger que aquesta escriptura es tornés a fer a partir de les notes que 
es trobessin al respecte a la notaria de Iragó. Però el procurador de 
l'abadessa es va oposar a aquesta operació. Tot i que les actes del procés 
no contenen la sentència final, sembla que el monestir es va sortir amb la 
seva, de manera que hauria evitat de pagar les quantitats que poguessin 
restar pendents del violari. 

7.4 Conflictes jurisdiccionals 


Tot i que originàriament el castell de Tragó era un enclavament 
pertanyent al comtat de Barcelona (83), a principis del segle XIV sell 
considerava part del vescomtat d'Àger. A més del caràcter d'enclavament, 
a aquesta pèrdua de la consciència barcelonina hi hauria contribuit també 
el fet que eclesiàsticament Tragó sí que pertanyia a (l'abadia d') Àger. 

Sigui com sigui, a principis del segle XIV es va plantejar una con- 
tesa jurídica entre el monestir i el comte Ermengol X, com a vescomte 
d'Àger, pel que feia als seus respectius drets jurisdiccionals sobre Tragó 
i Cérvoles. Aquesta questió va ser arbitrada per Bernat de Guàrdia, el 
ja esmentat, que ja hem dit que era un home de confiança del comte, 
i Bernat d'Ortoneda, oficial eclesiàstic de Lleida (52: doc. 91,92/. La se- 
va sentència, donada el 1311, concedia el mixt imperi —o jurisdicció 
civil— de Tragó al monestir de Vallverd, i el mer imperi —o jurisdicció 
criminal— al comte. Pel que fa a Cérvoles, el monestir en tindria tota 
la jurisdicció, llevat que s'hi aixequés una fortificació, en el qual cas el 
comte hi tindria també el mer imperi. 

Arran d'aquesta sentència, el comte va concedir al monestir un pri- 
vilegi d'enfranquiment dels impostos de bovatge i monedatge (52: doc. 931 
així com una carta de salvaguarda (52: doc. 94/J. A diferència de la sen- 
tència sobre la jurisdicció, aquestes concessions no s'aplicaven solament 
a Tragó i a Cérvoles, sinó també a tots els dominis del monestir. 


D'altra banda, el monestir tenia la jurisdicció civil no solament de 
Tragó, sinó també de Blancafort, Canelles i Salaverd (52: doc. 120, 121 /. 


Aquestes questions van ser causa de múltiples conflictes amb els 
oficials vescomtals, especialment amb Ramon Cortit, que ostentava el 
càrrec de procurador de la Vall d'Àger (amb seu a Castelló de Farfanya). 

El primer conflicte que coneixem data de 1323, en què aquest se- 
nyor va fer detenir el batlle de l'abadessa a Blancafort. El motiu era 
que el batlle havia fet pagar el dret de pontatge —per passar pel pont 
d'aquest lloc— a certs agents del comtat que, segons sembla, perseguien 
uns fugitius. El batlle en questió va ser alliberat per ordre del comte 
d'Urgell i vescomte d'Àger, a saber, l'infant Alfons el Benigne, al qual 
s'havia adreçat l'abadessa deprés d'haver fet retornar l'import del pon- 
tatge (52: doc. 107). 

També a petició de l'abadessa, els anys 1325 i 1327 el comte va 
haver d'ordenar dues vegades a Ramon Cortit que respectés el privilegi 
d'exempció de bovatge i monedatge a favor del monestir i els seus vassalls 
(52: doc. 113, 115, 118/. Similarment es va fer també el 1343 (52: doc. 175 /. 

Figura 14: El pont de Blancafort, any 1941. Actualment resta 
sota les aigúes de l'embassament de Canelles. En el segle XIV 
s'hi pagava pontatge, la qual cosa va causar un conflicte entre 
el monestir de Vallverd i el procurador de la Vall d'Àger. 
(Foto d'Antonio Gallardo, Arxiu Nacional de Catalunya: fons 
FECSA, ANC1-211-N-36323) 


En una altra ocasió, el 1328, l'abadessa de Vallverd va denunciar 
que Vidal d'Almenar, jutge d'Àger, i Bartomeu de Sanahuja, procurador 
de Ramon Cortit, havien citat a Montessor uns homes de Salaverd per 
imposar-los una multa o endur-se'ls presos a Àger. Segons els denunci- 
ats, els homes en questió havien ferit i robat a uns altres. Tanmateix, 
aquests delictes corresponien a la jurisdicció civil, la qual pertanyia al 
monestir (52: doc. 120, 121 /. 

Els abusos del procurador de la Vall d'Àger van arribar a un punt 
àlgid el 1330, en què, segons l'abadessa, els pobles de Blancafort i Salaverd 
havien quedat "quasi destruits o devastats" per la violència del procurador 
i els seus homes. Això va motivar novament la intervenció d'Alfons el 
Benigne, llavors ja rei d'Aragó, el qual va concedir al monestir una nova 
carta de salvaguarda i va ordenar al procurador que deixés d'oprimir els 
dominis del monestir (52: doc. 123-125 /. 

Per cert, el document (52: doc. 125), del 21 de desembre de 1330, 
fa referència a l'església "nova" de Santa Maria de Iragó. Segons això, 
doncs, l'església parroquial que coneixem (fig. 16 i 17) dataria de poc 
abans de l'any 1330. Anteriorment, la parròquia tindria seu a l'església 
del castell, que també era dedicada a Santa Maria (fig. 15). 


Aprofitem l'avinentesa per deixar constància que el 5 de febrer de 1656 es 
feia un enterrament a l'església del castell. Es tractava de Joana Guitart, de 
CA L'AIGUADER, viuda de Miquel Camarasa, la qual fou sepultada a Santa 
Maria del Castell per que lo fosar de la parroquial estave entredit y no tenie bulla 
(16). 

Figura 15: L'església de Santa Maria del castell (juny 2017) 


El 1334 hi va haver encara un altre conflicte: uns veins de Canelles, 
Ferrer de Burc i el seu fill, havien mort sense deixar hereus, de manera 
que els seus béns, en particular una mula i una egua, havien quedat sense 

Figura 17: L'església parroquial de Santa Maria, volta de 
l'absis (abril 2000) 

propietari. Això va donar lloc a una disputa per aquests béns entre 
l'abadessa de Vallverd i Joan Ferran, lloctinent de procurador de la Vall 
d'Àger, el qual s'havia presentat a Canelles armat amb una llança i havia 
confiscat els animals (52: doc. 129 /. 

Malgrat que el monestir no podia aplicar la pena de mort, el 1848 
consta que el batlle de Iragó per l'abadessa va deixar un captiu a una 
altra persona que es va comprometre a tornar-lo viu o mort en l'espai de 
cinc dies (52: doc. 176 l. 


7.5: Un moment de bonança 


Entre els dominis de Vallverd hi havia també el poble d'Andaní. 
La seva jurisdicció tambe era conflictiva, ja que era compartida amb el 
monestir de Sant Hilari de Lleida. En particular, cada monestir hi tenia 
el seu batlle (52: doc. 84, 97). 

Cap al 1319, l'abadessa de Vallverd havia fet tractes amb el noble 
Bernat Ramon de Ribelles per tal de bescanviar el castell i lloc d'Andaní 
per un censal que els Ribelles rebien de la ciutat de Balaguer. Tanmateix, 
havien sorgit certes diferències que havien motivat que l'abadessa posés 
una demanda davant el veguer de Lleida. En particular, Bernat Ramon 
de Ribelles devia a l'abadessa la quantitat de 3 000 sous agramuntesos o 
jaquesos. En equivalència d'aquesta quantitat, va posar 3 600 sous barce- 
lonesos en poder d'un intermediari, la qual quantitat seria pagada a l'a- 
badessa a condició que aquesta fermés el tracte de bescanvi. Tanmateix, 
l'abadessa va rebutjar la proposta (52: doc. 98/. El 1323 la seva demanda 
davant el veguer va obtenir una sentència favorable a Vallverd: tanmateix, 
la seva execució va trigar almenys quatre anys (52: doc. 105, 106, 116, 117 /. 

Finalment, el monestir de Vallverd es va vendre Andaní a Guillem 
Servent, doctor en lleis. El preu era prou substanciós: 11 000 sous jaque- 
sos. El juny de 1340 s'acordava com s'acabaria de pagar el que restava, 
3515 sous i 10 diners, després de tenir en compte certes despeses que 
havia ocasionat la venda i altres que calia fer a compte del monestir, com 
ara una certa reparació de la cèquia del Segrià. En consonància amb la 
seva importància, aquesta venda va ser sotmesa a l'aprovació de l'abat 
del Cister, que la va concedir mitjançant una carta que va ser lliurada al 
comprador (52: doc. 151, 152, 164 /. 


Els diners obtinguts amb la venda d'Andaní no podien sinó ajudar 
a sanejar l'economia del monestir. 
D'entrada, segurament van servir per a recuperar el castell de Tragó 

dels successors de Bernat de Guàrdia, la qual cosa requeria, com hem 
vist (87.4), el pagament de les despeses de manteniment que s'hi havien 
fet. Sigui com sigui, el fet és que el gener de 1341 l'abadessa de Vallverd 
torna a actuar com a senyora de Tragó (52: doc. 155 /. 

D'altra banda, en aquesta època es van saldar diversos altres deutes, 
alguns dels quals tenien com a creditors uns jueus de Castelló de Farfanya 
i de Balaguer (52: doc. 153, 163, 169-171 Í. 

L'abril de 1341 fins i tot es va aixecar acta de l'aprovació dels comp- 
tes que havia presentat en Bernat de la Règola, un home de Iragó que 
administrava els béns del monestir: a més de l'abadessa, Brunissenda de 
Conques, i de les altres monges del monestir, aquest acte va comptar 
també amb la presència de l'abat de Lavaix, com a visitador de l'or- 
de del Cister, i dels batlles i altres representants de Tragó, Canelles i 
Blancafort (52: doc. 166). Però la veritat és que s'estava forjant una nova 
tempesta... 


7.6. Un truc que no va funcionar 


De fet, encara no feia tres mesos que els veins d'aquests tres pobles 
—Iragó, Canelles i Blancafort — representats per l'esmentat Bernat de 
la Règola i pel batlle de Iragó, Pere de la Torre, del barri de Vilanova, 
havien contractat un censal bastant quantiós. El censaler era Ramon 
Riambau, ciutadà de Lleida, el capital que aquest els havia pagat era de 
6 300 sous jaquesos, i la pensió que s'havia de pagar en sentit contrari 
era de 600 sous, els quals vencien cada any el 5 de febrer, dia de Santa 
Àgata (52: doc. 157-162). L'acta de creació d'aquest censal especifica que 
es feia amb la finalitat de poder eixugar diversos deutes, o sigui, que 
s'estava vestint un sant a costa de desvestir-ne un altre. 

L'any 1346, el mateix dia de Santa Àgata, les condicions d'aquest 
censal es van modificar per tal d'homologar-lo al tracte que el mateix 
Riambau havia acordat després en altres pobles, on s'havia aplicat una 
taxa d'interès de 1:12 — 8,394 en lloc del valor superior de 2:21 — 9,590 
que correspon a les quantitats precedents: concretament, Ramon Riam- 
bau va augmentar el capital en 900 sous, sense que aixó impliqués cap 
variació en la pensió anual que havien de satisfer en conjunt els tres 
pobles 152: doc. 179 /. 

D'altra banda, el mateix any 1346 es va crear un nou censal en- 
tre el mateix censaler i els mateixos pobles, llevat que ara s'hi afegien 
també els veins de Salaverd. Aquesta vegada el capital era de 9 000 sous 
barcelonesos, la pensió de 750 sous (també en la proporció de 1:12) i 

la data de venciment era el 29 de setembre de cada any, dia de Sant 
Miquel (52: doc. 181-183). Novament, l'acta de creació especifica que el 
censal tenia la finalitat de poder eixugar diversos altres deutes. 

En els dos casos, la creació del censal va anar acompanyada per 
diverses sentències, tant de les autoritats civils (52: doc. 160, 162, 182 f com 
de les eclesiàstiques (52: doc.161,183/, les quals insistien en l'obligació 
d'aquests pobles de pagar les pensions establertes. En particular, l'oficial 
episcopal de Lleida amenaçava amb la pena d'excomunió. 

D'altra banda, també es va acordar que els dos censals serien redi- 
mibles durant un període de 40 anys, és a dir, que l'obligació de pagar 
la pensió desapareixeria si els censataris tornaven el capital dins d'a- 
quest període J52: doc. 159, 186, 187). Però estem parlant de quantitats 
molt elevades, de manera que les perspectives de tornar el capital eren 
pràcticament nulles. 


Els documents (52: doc. 157, 158, 179, 181, 183 ( tenen la particularitat 
que donen la llarga llista de caps de casa dels pobles afectats, de vegades 
incloent les seves cònjuges. Segons els dos últims documents, que sem- 
blen més complets, el 1346 Iragó tenia 89-92 cases, Blancafort 37-40, 
Canelles 8 i Salaverd 3. 


Des del punt de vista del monestir de Vallverd, en principi la situa- 
ció era molt diferent a la que s'havia viscut anteriorment (87.4). Perquè, 
legalment parlant, ara qui estava obligat a pagar no era el monestir, sinó 
els seus vassalls. Però en realitat el capital del Riambau no havia arri- 
bat a mans d'aquests vassalls, sinó que s'havia quedat al monestir. Així 
ho van reconèixer les monges el juliol de 1347, en què van acceptar que 
l'obligació envers els censals del Riambau també era seva (52: doc. 185 /. 
O sigui, que el truc els havia sortit malament, i ara tornaven a estar ben 
arruinades. 

Per acabar-ho d'adobar, al cap d'un any va arribar a aquestes con- 
trades la Pesta Negra, que com és ben sabut, va delmar fortament la 
població i va danyar greument l'economia. Iragó no va ser cap excep- 
ció: tal com diu un dels documents de Vallverd, "els béns del monestir 
i dels seus vassalls havien disminuit molt en quantitat i qualitat a cau- 
sa de la mortaldat general que es va desenvolupar per tot el món sense 
excepció" (52: doc. 195 /. 

En aquest context, el 1350 el monestir de Vallverd hauria rebut 
2000 sous procedents del llegat testamentari el comte Ermengol X. Si 
més no, així ho decidia el bisbe d'Urgell —junt amb assignacions simi- 
lars a altres obres— en resposta a una petició de la comtessa Cecília, 

Figura 18: Enterrament de les víctimes de la Pesta Negra a 
Tournai (Bèlgica) segons una miniatura de l'època (Biblioteca 
Reial de Bèlgica, Ms 13076-77, f. 24v) 


viuda del comte Jaume I, en el sentit de no retardar més l'execució del 
testament del comte Ermengol X (52: doc. 192). En relació amb això, el 
bisbe reconeixia que "els seus rèdits ( d'aquest capitall són molt minsos 
i clarament insuficients per acabar l'obra" (52: doc. 192). Sembla que el 
terme "obra" s'ha d'entendre aquí en el sentit de l'obra arquitectònica, 
ja que en altres punts del mateix document —com ara les disposicions 
relatives als monestirs de les Franqueses i de Bellpuig de les Avellanes, 
que són immediatament anteriors a la de Vallverd— el mateix terme es 
relaciona amb l'estat d''enrunament" (dirutio). 


7. El monestir es torna a vendre Tragó 


L'any segúent, o potser l'altre —no sabem segur si va ser el 1351 
o el 1352 les monges, encapçalades per l'abadessa Elisenda ces Ave- 
llanes, es van rendir a l'evidència que la situació era insostenible. I el 
6 de febrer, un dia després de la data de venciment d'un dels censals, 
l'abadessa va comparèixer davant la comtessa Cecília, a Castelló de Far- 
fanya, i li va cedir els béns del monestir per a que prengués les decisions 
oportunes (52: doc. 195 /. 

A requeriment de la comtessa, l'abadessa va fer una relació dels 
béns amb què comptava el monestir i dels deutes a què estava obligat. 

Figura 19: Segell de cera de Cecília de Comenge, comtessa d'Urgell 
I60: núm. 289 


Fet això, la comtessa va nomenar com a administrador del monestir un 
cert Ramon d'Àger — tal vegada descendent de la nissaga fundadora del 
monestir— el qual havia estat proposat per la mateixa abadessa: d'altra 
banda, la comtessa va confiar el cas a Berenguer d'Oliola, procurador de 
la Vall d'Àger. Aquest va fer pregonar en diverses ciutats — Àger, Cas- 
telló de Farfanya, Balaguer i Lleida— que els creditors aportessin proves 
abans d'un determinat termini. En resposta a aquesta crida, Ramon 
Riambau va defensar els seus drets i va estimar la quantitat que se li 
devia en 15310 sous jaquesos. Fet això, el 27 de juny el procurador de la 
Vall d'Àger va dictar sentència en la qual reconeixia els drets de Ramon 
Riambau. La magnitud del deute va determinar que es vengués el lloc de 
Tragó, el qual va ser valorat en 27000 sous jaquesos (52: doc. 195, 196 J. 


En aquest context, de béns cedits a la comtessa Cecília i gestionats 
pel procurador Berenguer d'Oliola, un dia l'abadessa es va trobar que els 
agents del procurador Berenguer d'Oliola no la van deixar accedir a la 
casa que el monestir tenia a Salaverd (52: doc. 193 J. 


No havent trobat ningú que en donés més, el comprador de Iragó va 
ser el mateix Ramon Riambau, el qual es convertia així en el nou senyor 
de Tragó. Dels 27 000 sous jaquesos que constituien el preu de la venda, el 
comprador se'n retindria 16 000, en concepte del que se li devia, i la resta 
ho pagaria mitjançant un censal que rebia dels llocs de Preixens i Mijanell, 
el qual es va valorar en 12000 sous (tot i que el seu preu original havia 

estat de de 9600 sous). Les condicions de la venda van ser concretades 
en un acord que detalla els drets i rendes que passaven del monestir 
a Ramon Riambau. En particular, s'especifica que Tragó tenia llavors 
33 cases —moltes menys que les 89-92 que tenia el 1346 (52: doc. 181, 183// 
i essencialment les mateixes que tenia el 1437 (52: doc. 254 /— 4 molins de 
farina, 2 d'oli i un molí draper. L'acord també inclou diverses clàusules 
sobre les futures relacions entre el monestir i el poble, com ara l'accés a 
aigua per a regar o l'atenció dels guardes del terme J52: doc. 196-198 /. 

Els comptes es van saldar el 1353 un cop transferit el censal de Prei- 
xens i Mijanell (52: doc. 200, 201/. Els anys subsequents Ramon Riambau 
actua efectivament com a senyor de Tragó (52: doc. 203-4, 207-8, 211, 214-5, 218 J. 
En particular, el 1364 es queixava perquè el procurador de la Vall d'Àger 
havia tornat a usurpar la jurisdicció civil de Tragó (52: doc. 218 J. 


Una vegada més, els diners obtinguts amb la venda de 'Iragó hau- 
rien servit per sanejar una mica l'economia del monestir. Així, el 1354 
Balaguer Astruch, d'Àger, reconeixia que l'abadessa Elisenda ces Avella- 
nes li havia pagat 600 sous agramuntesos per a redimir un censal a què 
estava obligat al monestir i els seus vassalls de Blancafort (52: doc. 202 /. 

Tanmateix, al cap de dos anys el monestir i els caps de casa de Blan- 
cafort i de Canelles s'obligaven a un nou censal, de 50 sous agramuntesos 
de pensió, que havien de pagar a Arnau de Canelles, veí d'Àlbesa. Nou 
anys més tard, el 1365, els hereus d'aquest últim van revendre aquest 
censal a Berenguer ça Corbella, batxiller en drets i castlà de Blancafort, 
el qual el va comprar per 325 sous de la mateixa moneda (52: doc. 2191. 


7.8 Recuperació de Iragó a costa de Blancafort i Cérvoles 


A tot això, resulta que Ramon Riambau havia mort, i el seu germà 
i hereu, Nicolau Riambau, s'havia avingut a revendre el castell de Tragó 
al monestir de Vallverd. 

Com es pot suposar pel que hem anat veient, el monestir no dispo- 
sava pas del preu que se li demanava, que era de 30 000 sous jaquesos (o 
equivalentment, 45 000 sous barcelonesos). Davant d'això, es va optar per 
vendre abans altres possessions. Concretament, el monestir es va vendre 
el castell de Blancafort i la torre de Cérvoles. El castell de Blancafort 
Va ser comprat per Jofre de la Brecerola, que era batxiller en decrets i 
en va pagar 14700 sous jaquesos (referència a (52: doc. 2221). La torre 
de Cérvoles va ser comprada el 17 d'agost de 1372 per Pere de Puigverd, 
anys més tard procurador de la vall d'Àger (referència a (52: doc. 237). 

En el segon cas —potser també en el primer, però no ho sabem-—— es va 
acordar que el monestir podia recuperar la propietat venuda si en retor- 
nava el preu dins d'un cert termini (com ja veurem que va ocórrer el 1386, 
pel preu de 2 800 sous agramuntesos) J52: doc. 237/. 

Fetes aquestes operacions, el 9 de setembre de 1372 l'abadessa Be- 
renguera d'Alsamora recomprava el castell de Tragó a Nicolau Riambau 
per l'esmentat preu de 30 000 sous jaquesos. La compra incloia la castla- 
nia que havia tingut Berenguer NI de Llorenç, però no la de Berenguer de 
Casserres, la qual restava en poder de Nicolau de Riambau (52: doc. 222 /. 

La venda de Blancafort es va fer, doncs, abans de l'important terratrèmol 


del 3 de març de 1373, que segurament va motivar el trasllat del poble des 
del cingle de Vilavella (fig. 12) al lloc actual (55, 59/. 


El batxiller Jofre de la Brecerola encara apareix com a senyor de Blancafort 
en el fogatjament de 1378, on és qualificat de savi (52: doc. 228J i en uns 
documents de 1381 (134 i 1382 (6J. Posteriorment, el 1414, un personatge 
homònim, segurament descendent seu, era secretari de la reina i el rei Ferran 
d'Antequera li concedia els feus de Camarasa, Cubells, Montgai i la Torre de 
Fluvià, que havien estat confiscats a Ramon Berenguer de Fluvià per la seva 
important participació en la rebellió del comte Jaume I d'Urgell (50: 86.5 /. 


De Nicolau Riambau en sabem que l'any 1347 havia participat en el segrest 
d'una sarraina de Lleida anomenada Mariem, filla d'Abdelà de Navitor, 
aquesta va ser portada a algun lloc de la Ribagorça, on va ser rescatada 
pel procurador de l'infant Pere, comte de Ribagorça (54: doc. 129/. 


A més del preu de la compra de Iragó, que va ser satisfet de seguida, 
el monestir també va haver de pagar uns diners al mateix Berenguer de 
Casserres, el qual havia actuat com a procurador de l'abadessa en aquest 
afer i reclamava 1500 sous agramuntesos en concepte de les despeses que 
això li havia ocasionat. En relació amb això, el monestir va fer un primer 
pagament de 200 sous (52: doc. 2231, però després es va resistir a com- 
pletar la quantitat reclamada. El 1392 les dues parts se sotmetien a un 
arbitratge sobre aquesta questió: com a penyora del seu compromís, el 
donzell Berenguer de Casserres i l'abadessa Agnés Llena posaven respec- 
tivament la seva espasa i un anell d'or amb una pedra roja (52: doc. 243 J. 


Arran de tornar a ser senyores de 'Iragó, l'abadessa i monges de 
Vallverd van demanar al comte Pere II d'Urgell que confirmés el privilegi 
d'enfranquiment de bovatge i monedatge del comte Ermengol X, la qual 
confirmació va ser concedida sense problemes (52: doc. 224/. 

D'altra banda, el 1383-84, el monestir va haver de fer valer la sen- 
tència de 1311 sobre els seus drets jurisdiccionals a Iragó, ja que Pere 
de Puigverd, procurador de la Vall d'Àger — aquí també en diu veguer 

d'Àger — havia interferit en la potestat de l'abadessa de detenir vassalls 
seus d'aquell poble. Arran d'això, la questió va ser objecte d'una nova 
sentència que no feia sinó confirmar la de 1311 (52: doc. 232/. En par- 
ticular, s'especificava que l'abadessa podia castigar els malfactors amb 
l'assot o el costell, però no amb la mort ni la mutilació. Tot i la clare- 
dat del cas, la nova sentència va ser apellada dues vegades pel fiscal del 
comtat, però els respectius jutges van seguir donant la raó al mones- 
tir (52: doc. 233, 234. 


Durant la revolta del comte Jaume II d'Urgell, el rei Ferran d'An- 
tequera va haver d'ordenar als seus oficials, en particular els del comtat 
de Ribagorça, que restituissin a l'abadessa de Iragó i els seus vassalls 
el bestiar i altres béns que els haguessin confiscat (52: doc. 248. Pel que 
sembla, aquesta disposició havia estat acompanyada d'una altra que no 
s'ha conservat referent als dominis de l'abadessa (vegi's l'apartat crític 
de 152: doc. 2481). El rei Ferran hauria respectat, doncs, els drets senyo- 
rials del monestir, a diferència del que va ocórrer amb els drets senyorials 
del comte d'Urgell i dels seus partidaris. 


Dit això, el 1434 la reina Maria, consort d'Alfons el Magnànim, va 
concedir una salvaguarda a Nadal Botella, senyor dels castells de Miravall 
(a l'actual terme municipal de Juneda) i de Millà, en la qual s'afirma que 
el monestir de Ivagó estava situat al terme de Millà, de manera que 
estaria sotmès a la jurisdicció civil i criminal de dit Nadal Botella: de fet, 
el monestir és esmentat específicament com un dels llocs on seria adient 
exposar-hi els penons reials en senyal de la protecció atorgada a aquest 
senyor (52: doc. 253). Tot i que l'atribució del monestir al terme de Millà 
no tenia cap base, el fet és que el 1442-46 el monestir pagava 8 lliures 
i mitja anuals a Joan Botella, de Lleida, en concepte d'arrendament del 
seu "feu de Tragó" (52: doc. 255-258). 


7.9 Els altres dominis 


En aquest apartat recollim les notícies que tenim sobre diversos 
altres dominis de Vallverd, concretament Cérvoles, Salaverd i la Torre de 
Salze, en els segles XIII-XV. 


7.9.1 Sobre Cérvoles, ja hem vist (8 7.4) que el 1311 s'havia dictat una 
sentència que, entre altres coses, concedia tota la jurisdicció d'aquest lloc, 
tant civil com criminal, al monestir de Vallverd, llevat que si s'hi aixequés 
una fortificació, llavors la jurisdicció criminal, o mer imperi, la tindria el 
comte. 

Figura 20: El santuari de Santa Maria de Cérvoles, any 1921. 
La part de l'esquerra de la foto, que contenia l'església gòtica, 
va ser derruida vers 1975. (Barcelona, Institut Amatller d'Art 
Hispànic, Arxiu Mas). 


En aquella època, la granja de Cérvoles era explotada pels descen- 
dents de Joan Esteve, a qui l'abadessa Sibilla de Fluvià havia concedit 
dita explotació el 1288 (52: doc.71/. El 1334 Antoni Esteve va decidir 
vendre-s'ho a dos veins de Castelló de Farfanya anomenats Arnau d'Eva 
(els dos tenien el mateix nom i cognom): tanmateix, l'abadessa va exercir 
el dret de tanteig, que era habitual en aquest context, i va substituir els 
Eva per Bernat de la Torre, veí de la Torre dels Oms 152: doc. 130 /. 

Més amunt (8 7.8) també hem vist que el 1372 el monestir s'havia 
venut els seus drets sobre Cérvoles a Pere de Puigverd, a fi d'aconseguir 
diners per recomprar Iragó. El 1379 el nou senyor tornava a confiar 
l'explotació de la torre de Cérvoles als Esteve, concretament a Arnau 
Esteve, veí de Salaverd (tot i que encara hi consten certes obligacions 
envers el monestir) (52: doc. 229/. Tanmateix, en la venda de Cérvoles a 
favor de Pere Puigverd s'havia acordat que el monestir podria recuperar 
aquell lloc si dins d'un cert termini en retornava el preu de la venda. 
I així es va fer el 1386 pel preu de 2800 sous agramuntesos, previ un 
arbitratge al que es van sotmetre les dues parts (52: doc. 235-237 /. 

En aquests documents s'especifica que el terme de Cérvoles afron- 
tava amb el terme d'Algerri, la Font Coberta, la serra de la Mata, el coll 
de la Portella i la Creueta. 

No gaires anys més tard, però, Cérvoles havia deixat de pertànyer al 
monestir de Vallverd. En relació amb això, el 1418 el cavaller Joan Vivot, 
senyor d'Os, protestava davant el batlle general de Catalunya pel fet que 
un procurador reial havia venut la quadra de Cérvoles a Nadal Botella, 
ciutadà de Lleida (que a l'any segient compraria també el castell de 

Millà). Segons Joan Vivot, això no s'ajustava a dret, ja que dita quadra 
formava part del terme del castell d'Os, del qual ell en tenia les dues 
jurisdiccions. En defensa dels seus drets aportava diversos testimonis. 
En particular, aquests declaraven que el batlle d'Os s'encarregava de 
mantenir l'ordre en l'aplec que es celebrava cada any per la vigília de 
Santa Maria. A aquest aplec hi havia acudit algun any l'abadessa de 
Vallverd acompanyada del batlle de Iraeó, però aquest no havia actuat 
mai com a tal. El record dels testimonis en aquest sentit s'estenia uns 
vint anys enrera, és a dir, fins els volts de 1400 (52: doc. 249/. 


El 

Figura 21: Fragment d'un retaule, avui dent de l'es- 


glésia de Santa Maria de Cérvoles (Barcelona, Institut Amat- 
ller d'Art Hispànic, Arxiu Mas, any 1921) 





7.9.2. Sobre Salaverd, més amunt (8 7.7) ja ens hem referit al fet que 
l'any 1351 l'abadessa va veure com se li impedia accedir a la casa que el 
monestir tenia en aquest lloc. En relació amb això, també és interessant 
el fet que l'any 1266 el monestir donava a l'església de Santa Maria de 
Salaverd un dels edificis de la granja que el monestir tenia en aquest 
lloc, l'edifici en questió serviria d'habitatge a una dona anomenada Saura 
sempre que aquesta es mantingués al servei de dita església i vetllés pels 
seus béns (52: doc.56J. Aquesta dona és qualificada de 'dominica', un 
terme que segurament cal relacionar amb "domenge', el qual surt també en 
relació amb el monestir i Salaverd. Els domenges del monestir a Salaverd 
són anomenats així el 1300 i 1324 (52: doc.83,109/. El 'domenge' eren les 
terres que el senyor feudal es reservava per a la seva explotació directa, 
i dominica' podria ser una dona dedicada al domenge. En qualsevol 
cas, crida l'atenció el fet que el monestir vetlli pels béns d'una altra 

església. Ben mirat, però, potser l'església de Santa Maria de Salaverd 
era en realitat una dependència de Santa Maria de Vallverd. Una raó per 
creure-ho així és la tradició encara existent entre els descendents de Boix 
segons la qual a Salaverd hi havia hagut un convent. Un altre argument 
és el fet que Salaverd era un nucli molt petit en habitants, amb només 
tres caps de casa el 1346 —abans de la pesta — de manera que difícilment 
la seva església tindria caràcter parroquial. 

Salaverd tenia associada una castlania. El 1281 Berenguer de Bar- 
belles la donava en herència a la seva filla Esclarmonda (52: doc.66/, i el 
1320-1331 la tenia Ramon d'Areny, fill de la precedent (52: doc. 102, 126 /. 
Tanmateix, el 1340 les hereves de Ramon d'Areny venien la castlania de 
Salaverd al monestir, per 300 sous agramuntesos (52: doc. 150/. 

L'any segúent Guillem de Salaverd prestava homenatge a l'abadessa 
de Vallverd com a vassall seu que era /52: doc. 165). En particular, aquest 
document ens assabenta que els veins de Salaverd pagaven una meitat 
del delme a Vallverd i una altra meitat a l'abadia d'Àger: les raons d'això 
ja les hem explicat a 86.4, on també hem precisat que de la meitat que 
correspondria a Àger se'n separava una desena part, la qual rebia Arnau 
de Llorenç, castlà de Tragó. Aquesta última part deuen ser les rendes 
de Salaverd que Arnau de Llorenç venia el 1346 al monestir pel preu 
de 123 sous agramuntesos J52: doc. 180). Acabarem aquest apartat sobre 
Salaverd indicant que aquest lloc seguia essent domini del monestir els 
anys 1425 i 1431 (52: doc. 250, 251). 


7.9.3. Sobre la torre de Salze, al terme d'Estopanyà, sabem que a fi- 
nals del segle XIII i principis del XIV la tenien els Castissent, que també 
tenien una castlania al lloc d'aquest nom i poc abans havien estat cast- 
lans d'Estopanyà. En aquella època hi havia a Vallverd dues monges 
d'aquest llinatge, una de les quals, Elisenda, va ser abadessa vers 1307— 
1311. L'arrendament de la torre als Castissent està documentat des de 
1298, en què l'abadessa Eliarda de Guimerà va atorgar l'arrendament a 
Elisenda de Castissent i el seu fill Guillem després que Dolça de Castis- 
sent, filla de Guillem, hagués promès pagar el que es devia al monestir 
per aquesta torre (52: doc. 79, 80 Í. 

El 1338 havien mort tant Guillem de Castissent com la seva filla 
Dolça, però restava encara una altra filla, anomenada Beatriu. Aquesta 
era casada a Areny amb Guillemonet de Santamaria (52: doc. 148, 149/. Al 
mateix temps, el pare d'aquest últim havia contragut segones noces amb 
Agnés, la mare de Beatriu. A tot això, entre 1338 i 1341 va morir també 
la Beatriu, de manera que el patrimoni dels Castissent, incloent els seus 

Figura 22: Restes de la torre de Salze (abril 2000). 


drets sobre la torre de Salze, quedava en mans d'Agnés i els Santamaria 
(vegi's també la font coetània (30: p. 92-93 1). Al monestir de Vallverd ja 
li semblava bé així, però Pere de Montrebei, lloctinent de batlle d'Es- 
topanyà, no ho veia de la mateixa manera. El 20 de maig de 1341, les 
dues parts es van trobar a la mateixa torre de Salze, l'abadessa estant 
representada pel seu procurador, Bernat de la Règola, i aquest va insistir 
que la torre havia de ser lliurada al procurador de la senyora Agnés: da- 
vant l'actitud combativa que va adoptar Pere de Montrebei, Bernat de la 
Rèecola el va advertir que "si per ventura al combatre s'esdevenie nafres o 
morts o altres coses, que es compte tot a vos e no a madona la abadessa 
ni a nosaltres" (52: doc. 167/. La questió va ser sotmesa a la consideració 
del bisbe de Saragossa, llavors senyor d'Estopanyà: al cap d'un mes, el 19 
de juny, el procurador de l'abadessa i l'abat de Lavaix, com a visitador 
de l'orde del Cister, signaven el lliurament de la torre al dit lloctinent de 
batlle tot especificant que si el bisbe no deia res en els propers quinze di- 
es, llavors la torre havia de ser lliurada a la senyora Agnés (52: doc. 168 /. 
Pel que sembla, el bisbe de Saragossa va confiar l'assumpte a Domènec 
de Castellblanc, de Graus, que el mes de novembre del mateix any rebia 

un emissari de l'abadessa que li reclamava una decisió (52: doc. 173 J. En 
qualsevol cas, el 1360 la torre de Salze es confiava encara als Santamaria 
d'Areny (52: doc. 212 J. 


A tot això, el 1356 hi havia tornat a haver una contesa amb el batlle 
i jurats d'Estopanyà a causa de l'impost de terratge que aquests havien 
aplicat a la torre de Salze (52: doc. 206/. 


La torre encara era domini de Vallverd l'any 1431, en què era ar- 
rendada a Joan Turc, veí de Miravet (52: doc. 251 /. 


En el segle XVI la tenia CASA CARNICER de Tragó (1: cod. 0849, lib. 13679 /. 


7.10 La comunitat en els segles XIII-XV 


Entre el monestir pròpiament dit i les seves granges, l'any 1267 la 
comunitat de Vallverd estava formada per 46 monges, 5 donats, 9 servents 
i 4 serventes (així com 2 egúies, 5 mules i una somera) (52: doc. 591. 

Però aquest document és excepcional. Sobre el nombre de mon- 
ges que formaven la comunitat, en general ens hem de conformar amb 
comptar quantes monges apareixen com a actores i/o signants en els do- 
cuments. Aquests valors poden ser bastant inferiors al cens total, com ho 
indica el fet que l'any immediatament anterior al document que acabem 
de citar signaven només 4 monges (52: doc.56J. Tot i això, la varia- 
ció del nombre d'actores i/o signants al llarg del temps ens dóna una 
certa idea de si la comunitat augmentava o disminuia. Així, aquest nom- 
bre mostra una tendència creixent des de mitjan segle XIII (5 monges 
el 1231, 6 el 1258) fins abans de la pesta de 1348 (17 monges el 1341 i 
el 1347) (52: doc. 33,50, 166, 185, 188). Immediatament després, el nombre 
de monges és molt més reduit, sens dubte a consequència de la pesta: 
5 monges el 1351, 3 el 1355, 4 el 1358 i 1360 (52: doc. 194, 196, 205, 210 J. 
En particular, el document de 1355 justifica que signin només tres mon- 
ges —abadessa, priora i sagristana— "perquè no n'hi ha més" (cum plures 
non sint) 152: doc. 2051. Posteriorment, el nombre de monges no torna a 
superar mai més la mitja dotzena. 


A més de l'abadessa, que encapçalava la comunitat, els documents 
de Vallverd esmenten també els segtients altres càrrecs o ocupacions de les 
monges: priora, sotspriora, sagristana, sotssagristana, cantora (cantrix o 
precentrix), sotscantora, ostiària, cellerera, pitancera, infermera, hostale- 
ra, portera i obradora. 


54 


A mitjan segle XIV també són esmentats diverses vegades els pre- 
veres del monestir (52: doc. 155, 179, 185-187, 193, 204, 210, 212, 220). En par- 
ticular, l'any 1346 hi havia almenys dos preveres (52: doc. 174). També 
és de notar que del 1355 al 1360 el prevere en questió, Arnau Pallarés, 
consta explícitament com a donat del monestir J52: doc. 203, 209, 211 J. 


En virtut del vot de pobresa que feien en ingressar a l'orde, en prin- 
cipi les monges renunciaven a qualsevol patrimoni personal. Tanmateix, 
de vegades s'observen excepcions a aquesta regla general. 

Aquest és el cas de la pensió de cent sous anuals que Arnau I de 
Fluvià va instituir el 1272 a favor de la seva filla Sibil-la de Fluvià, monja 
de Vallverd, i d'una altra beneficiària de la qual no se n'ha conservat 
el nom (que està esborrat expressament, com si es volgués impedir que 
aquesta segona beneficiària pogués demostrar els seus drets). Segons 
especifica clarament el document, aquesta pensió era "per al vostre ús i 
sustentació", en referència a aquestes dues persones, i quan morissin la 
pensió passaria a l'infermeria del monestir, amb la finalitat expressa i 
exclusiva de cuidar les malaltes (52: doc. 62 /. 

El 1305 trobem una altra (7) Sibilla de Fluvià que rep permís de 
l'abadessa de Vallverd per a acceptar el llegat testamentari de la seva 
mare (52: doc. 85 /. 

Un altre cas interessant és el de la monja Antònia de Penavera. 
D'una banda, vers 1310 el seu pare, Berenguer de Penavera, li va assignar 
una pensió anual de 10 sous agramuntesos, la qual pensió no va passar al 
monestir fins la mort d'Antònia (52: doc. 89, 136 /. 

Aquest censal tenia com a garantia una espluga usada com a habitatge en 
el lloc que es coneixia com Spluga de Reguard. El caràcter troglodític i la 


referència al riu Guard concorden amb el lloc on se suposa que es trobava 
l'antic castell de Penavera (56: vol. 16, p. 65 /. 


D'altra banda, Antònia de Penavera també va rebre un llegat tes- 
tamentari de Guillem de Penavera: aquest era més quantiós, ja que es 
tractava d'un capital de 1000 sous agramuntesos, el qual podia produir 
100 sous anuals: similarment al cas de la primera Sibilla de Fluvià, aquí 
es va especificar també una segona beneficiària, a saber, la monja Eli- 
senda ces Avellanes, de manera que les rendes en questió no passarien al 
monestir fins la mort d'aquestes dues beneficiàries a títol personal. Tot 
això ho sabem per un document de 1333, fet arran de la mort d'An- 
tònia de Penavera, en el qual l'abadessa i altres monges del monestir 
accepten d'assignar els 100 sous anuals a l'esmentada Elisenda ces Ave- 
llanes (52: doc. 127 /. 

El fet que aquí es repeteixi el patró d'una segona beneficiària abans 
que les rendes en questió passessin al monestir fa pensar que podria 
tractar-se d'un recurs sistemàtic, que tal vegada facilitava la possibili- 
tat de deixar diners a les monges a títol personal. 

De vegades, les pensions no s'assignaven a una monja o monges 
en particular, però sí a un carrec concret de l'organització del monestir. 
Més amunt, ja n'hem vist un cas, en el qual la pensió era assignada a 
l'infermeria. En altres casos, trobem pensions assignades al càrrec de 
pitancera (52: doc. 88, 220 /. 


Els documents sovint deixen constància que responen a decisions 
preses pel capítol de monges del monestir, el qual era convocat al toc 
d'una campana o esquetlla. En particular, corresponia al capítol l'elecció 
de l'abadessa. En relació amb això, s'ha conservat l'acte d'una d'aquestes 
eleccions, la qual va tenir lloc el 26 de març de 1391 arran de la mort 
de l'anterior abadessa, Francesca Exemuça (52: doc. 242/J. El document 
registra l'assistència de només cinc monges, que segurament eren totes les 
que hi havia en aquell moment, i comença amb l'intervenció de la priora, 
Agnés Llena, la qual demana a les assistents que elegeixin la persona 
que els sembli més apta. A continuació s'expliciten els vots de les altres 
quatre monges (la qual cosa indica que els vots no eren secrets). Llevat 
d'una d'elles, que no es pronuncia, les altres tres donen totes elles el seu 
vot a la priora. Fet això, el notari pren declaració a les monges en el sentit 
que el seu vot no ha estat condicionat per cap mena d'instruccions ni 
pagaments de diners, sinó que han votat per la persona que els semblava 
millor per a governar el monestir. Finalment, el notari fa constar que 
les monges estan d'acord que es declari elegida l'esmentada Agnés Llena, 
fins llavors priora del monestir. 

De fet, era bastant frequent que l'elecció d'una nova abadessa re- 
caigués en la monja que ostentava el càrrec de priora. Al monestir de 
Vallverd passa així bastantes vegades, sobretot a mitjan i final del segle 
XIV, però no sempre. D'altra banda, també sembla ser una regla general 
que les abadesses es mantenien en el seu càrrec fins a la seva mort. 


La taula 1 dóna la llista de les abadesses que coneixem, amb les 
dates extremes en què estan documentades. 


7.11 Una obra arquitectònica inacabada2 


El 1381 l'abadessa de Vallverd rebia 330 sous barcelonesos de Pere 
el Cerimoniós com a almoina en ajuda de fer la claulsitra 152: doc. 231bis /. 

TAULA 1. Abadesses de Santa Maria de Vallverd 





Període Nom i cognom 


23 abr1198 — 12feb1203 — Petronila 
19 gen 1204 17jun 1220 — Berenguera de Peralta 
8jul12831 — 21mar1233 —Anglesa 
8oct 12833 — 5set 1235 Jacma 
21nov 1241 — 4jun1262 — Elisenda de Girveta 
300ct 1264 — 5nov1264 —Brunissenda de Torallaj 
5ago1266 — oct 1266 Ramona 
15 ago 1267 20jul1273 — Brunissenda de Toralla 
13 des 1281 Sibilla d'Ofegat 
18ago 1288 — 16des1295 —Sibilla de Fluvià 
3jul1298 — 15mar 1303 —Eliarda de Guimerà 
1jun 1307 — 4feb1311 Elisenda de Castissent 
Aoct 1319 — 26ag01331 — Berenguera de Llorac 
18280 1333 — 13nov 1341 —Brunissenda de Conques 
13 nov 1343 — oct 1347 — Caterina de Canalda 
2 des 1348 — 6feb1360 Elisenda ces Avellanes 
22a820 1369 — 50ct 1375 Berenguera d'Alsamora 
2abr1380 — 22feb1391 — Francesca Exemuça 
- 26 mar 1391 — 12nov 1401 —Agnés Llena 





8 gen 1411 Clara 
1411 Beatriu 
3 mai 1425 Constança Baldriga 
l1jun 1431 — 18mar 1437 —Aldonça de Montagut 
19 feb 1452 - Elionor 





Segons això, doncs, en aquell moment el monestir encara no comptava 
amb aquest important element. Si més no, el que hi pogués haver en el 
seu lloc distaria molt de ser definitiu. 

Similarment, el 1383 i 1384 l'abadessa de Vallverd rebia altres al- 
moines del mateix rei, aquesta vegada per ajudar a l'obra del dormi- 
tori. Concretament, aquestes van ser respectivament de 100 i 550 sous 
barcelonesos i la primera d'elles tenia la finalitat específica de cobrir lo 
dormidor 152: doc. 232bis, 238bis /. 

Aquestes obres deurien tenir un abast molt reduit, ja que també 
calia socórrer les necessitats vitals bàsiques de les monges. Així, el ma- 
teix any 1384 l'abadessa i monges de Vallverd rebien una altra almoina 
de 132 sous en çosteniment de lur vida (52: doc. 234terl. Aquest concepte 

apareix també en una almoina de 55 sous barcelonesos feta el 1381 a fa- 
vor d'una monja en concret, Gueraldona d'Aragall, la qual torna a rebre 
11 sous l'any 1384, en què estava malalta (52: doc. 231ter, 234bis /. 

Pel que fa al claustre, les prospeccions arqueològiques que es van 
dur a terme el 2018 només van trobar uns pocs indicis de la seva base. 
Pel que sembla, aquesta base hauria estat arranada el 1980 quan es va 
desmantellar una part de les construccions rústiques. 


El que sí que es va trobar en aquestes prospeccions és la base del 
mur perimetral de la nau de l'església (llevat de dos trams no excavats, 
un dels quals contindria la porta). Dit això, tal vegada aquest mur no 
hauria arribat a l'altura inicialment projectada, ja que a la part superior 
del punt on arrencaria el mur Nord de la nau sobresurten molt netament 
de la paret uns carreus de preparació que no semblen haver estat utilitzats 
mai. 





Figura 23: El mur perimetral de la nau de l'església, descobert 
en les prospeccions arqueològiques de 2018 

A mitjan segle XX un antiquari s'endugué unes columnes i capitells 
que decoraven alguna finestra ((42: p.5Ji 143: p.41). Amb tota probabi- 
litat, es tracta de la finestra central de l'absis central, on hi ha indicis que 


hauria estat adornada amb una columna a cada banda i una arquivolta 
(figura 24). 





Figura 24: La finestra central de l'absis central. En altre 
temps hauria estat adornada amb una columna a cada banda 
i una arquivolta. 


En relació amb l'obra arquitectònica de l'església, també és interes- 
sant la donació que hi va fer el 1375 el prevere Bernat Miró, de Iragó. 
A fi de saldar certs deutes que tenia envers el monestir, hi va fer donació 
de tots els seus béns, que incloien diverses peces de terra. Tanmateix, 
també estipulava que si aquests béns ultrapassaven el que estigués devent 
en el moment de la seva mort, el sobrant fos emprat en la construcció 


59 


d'una capella a la part esquerra de l'església del monestir, amb un altar 
dedicat a Sant Joan Baptista on s'hi celebressin misses per la seva àni- 
ma i dels seus 152: doc. 226). Pel que sembla, no hi hauria hagut gaire 
sobrant, ja que les restes actuals no contenen cap indici d'aquesta cape- 
lla. Tot i això, aquest document suggereix que per aquell temps s'estaria 
construint la nau de l'església. 


Una obra que sí que es va realitzar en aquest període és un pont o 
aqueducte que creuava el torrent de Balzolà per portar aigua al mones- 
tir. La seva construcció, que va dur a terme un picapedrer de Castelló 
de Farfanya, va ser valorada en 800 sous agramuntesos, dels quals se'n 
van pagar almenys 700 (52: doc. 238). Quant a les possibles restes actu- 
als, un candidat seria l'aqueducte de la figura 1, les pilastres del qual 
—cobertes de vegetació en la fotografia— estan fetes amb carreus prou 
ben treballats, tanmateix, aquest aqueducte es troba en un punt massa 
baix per poder portar aigua al monestir. Un altre candidat seria l'arc 
del Senyor que esmenta el (16: Llibre d'Estimes J de mitjan segle XVI per la 
partida de l'Horta, però aquest no sembla haver arribat als nostres dies. 

















Figura 25: Una de les fites que antigament delimitaven la qua- 
dra del monestir, i la seva inscripció (foto d'Antonio Tolmos) 

7.12 Destitució de la darrera abadessa i unió a les Franqueses 


A mitjan segle XV, el monestir de Vallverd encara estava molt lluny 
de recuperar-se de la profunda crisi econòmica en la que havia entrat ja 
abans de la Pesta Negra. En particular, el nombre de monges no havia 
tornat a superar mai més la mitja dotzena. 

A tot això, vers 1452 l'abadessa Elionor va ser acusada de "greus 
crims i excessos" —un altre passatge parla d' "actes illícits i deshonestos"— 
la qual cosa va motivar la intervenció de l'abat de Santes Creus com a 
visitador que era de l'orde del Cister (52: doc. 259 l. No sabem exactament 
de què se l'acusava, però l'abadessa no deuria tenir la consciència gaire 
tranquilla, ja que va fugir del monestir en saber que venia el visitador. 

A banda de destituir l'abadessa, el visitador va constatar que el 
monestir i les monges estaven en un estat molt deplorable. Segons va 
deixar escrit, a les poques monges que hi havia —tres sense comptar 
l'abadessa— els mancava fins i tot alimentació i vestit, no se celebraven 
els divins oficis, els edificis amenaçaven ruina, moltes terres restaven sense 
cultivar i els dominis del monestir s'anaven despoblant. Davant d'això, 
va decidir fer cas als paers de Balaguer, els quals havien suggerit que el 
monestir de Vallverd fos unit al de les Franqueses de Balaguer, que era 
del mateix orde i prou proper geogràficament. 

En relació amb això, els paers de Balaguer també argumentaven que amb- 


dós monestirs havien estat fundats pel comte Ermengol VH, la qual cosa ja 
hem vist (86) que no respon a la realitat. 


Tot i decretar la unió amb les Franqueses, el visitador també va 
estipular que el monestir de Vallverd continués tenint una petita dotació 
de dues o tres monges ancianes, les quals celebresssin cada dia els divins 
oficis, i que a l'església del monestir s'hi celebrés missa, si no cada dia, 
almenys els diumenges i festius. 

La decisió del visitador va ser confirmada al cap de poc per l'abat 
de Morimond (52: doc. 261 /. 


A l'any segúent es va haver d'atendre una reclamació d'Arnau Roger 
d'Erill, nebot i hereu de Nadal Botella, el senyor de Millà que ja hem vist 
(87.7) que pretenia tenir jurisdicció sobre el monestir de Vallverd. Però 
ara el nebot s'atribuia també la jurisdicció sobre Iragó. La questió va ser 
sotmesa a un arbitratge, la sentència del qual va fer certes concessions a 
Arnau Roger d'Erill, però també li va requerir que vengués els seus drets 
sobre Tragó a l'abadessa de les Franqueses (52: doc. 262). 

Però aquestes questions ja no eren incumbència de Vallverd, sinó 
de les Franqueses. I no gaire més tard, des del 1474, tampoc ho serien 
de les Franqueses, sinó de Poblet, a on va ser integrat el patrimoni de les 
Franqueses, i per tant també el de Vallverd (52: doc. 265-268 /. 


8. Els castlans de Tragó 


Com és ben sabut, els senyors feudals no acostumaven a ocupar-se di- 
rectament dels seus castells. Normalment n'encarregaven la gestió a uns 
castlans, que a canvi percebien una part de les rendes, A la pràctica això 
es podia complicar amb la possibilitat que una mateixa persona fos cast- 
lana de diversos castells, o que un mateix castell tingués diversos castlans, 
o inclús que un castlà sotsarrendés la castlania o una part d'ella a una 
altra persona. 


8.1 Els Tragó. 


Similarment a altres casos de la mateixa època, en la primera meitat 
del segle XIII els castlans de Iragó portaven com a cognom el nom del 
castell (que nosaltres normalitzarem a la forma actual però llavors apareix 
escrit habitualment en la forma Trogó). A aquest llinatge pertanyien 
segurament els germans Guerau i Arnau de Tragó, els atorgants de 
la donació de 1157/58 a Sant Pere d'Àger on s'esmenta l'església de Santa 
Maria del Pla (52: doc.3J. Aquesta donació la feien per l'ànima del seu 
germà i dels seus avantpassats, que segurament ja eren castlans de Iragó. 

Al cap d'uns quaranta anys trobem un altre Guerau de Tragó 
l52: doc. 13-19,24,28 J que deuria pertànyer a la segiient generació. El 1197 
se l'anomena Geral, milite Trogon 52: doc. 19 Í, la qual cosa s'adiu a l'atri- 
bució que li fem de la castlania de Tragó. En una venda del 1196 a favor 
del monestir (52: doc. 18) apareix com a atorgant conjuntament amb la 
seva esposa Arsenda, el seu fill Guillem, la seva filla Gueraua, i altres fills 
i filles o parents més llunyans: Berenguer, Guillem Arnau, Ponç, Pere, 
Ermessenda, Arsenda i Dolça. 

Entre tots aquests personatges destaca especialment Berenguer 
de Tragó. Aquest deuria ser cavaller de l'orde de Sant Joan de Jerusa- 
lem, ja que apareix repetides vegades en la documentació d'aquest orde. 
Del 1225 al 1232 apareix també com a abat d'Àger (on de vegades és 
anomenat erròniament Bernat en lloc de Berenguer). I del 1230 al 1250 

Els castlans de Tragó 





8 GUERAU i ARNAU de TRAGÓ, germans. 
1157/58: fan una donació a l'església de Sant Pere d'Àger per l'ànima del seu germà 


i de tots els seus avantpassats. 


/ 


9 GUERAU de TRAGÓ. 
doc 1196-1204. 
castlà de Tragó. 
CD ARSENDA:, doc 1196. 
— Guillem J. 
— Gueraua: doc 1196. 
—- Berenguer: doc 1196-1250, cavaller de Sant Joan de Jerusalem (2), abat 
d'Àger 1225-1232, ardiaca de Benasc 1230-1250, sovint actua com a jutge. 


j 


10 GUILLEM de TRAGÓ. 
doc 1196. 
—- Bertran J. 
—- Joan: doc 1263-1274. 


y 


11 BERTRAN de TRAGÓ. 
doc 1235. 
GD SANÇA PÈRIÇ, doc 1248, 1258. 
castlans de Tragó. 
—, Berenguera J. 
t Bertran: poc abans de 1248. 


j 


12 BERENGUERA de TRAGÓ. 
doc 1258, 1264. 
(Ú) GUILLEM de LLORENÇ: doc 1258, 1264, fill de Bernat de Llorenç, castlà d'Os 
i Iragó. 
castlans de Tragó. 
t Guillem: poc abans de 1264. 

consta com a canonge de Lleida amb el títol d'ardiaca de Benasc. Mol- 
tes de les seves actuacions són en qualitat de jutge (vegi's, per exemple, 
(23: doc. 249, 267), (41: doc. 271) i 168: doc. 1053, 12401). També és destaca- 
ble el fet que el 1250 assistia a Sevilla en les negociacions de mediació entre 
Jaume el Conqueridor i el seu fill, l'infant Alfons (10: extrainventari 2821 /. 
El títol d'ardiaca de Benasc també consta el 1248 en una donació feta 
per Sança Pèriç, viuda de Bertran de Tragó, a favor del monestir de Vall- 
verd (52: doc. 44). Aquest fet indica clarament que Berenguer de Iragó, 
ardiaca de Benasc, pertanyia al llinatge dels castlans de Tragó, nosaltres 
l'hem identificat amb la persona del mateix nom que el 1196 apareix com 
a fill de Guerau de Iragó i Arsenda, però també serien possibles altres 
parentius. 





Gal GS Mebr RS fulferba EA 


Figura 26: Signatura autògrafa de Berenguer de Iragó, ar- 
diaca de Benasc, en una sentència seva del 30 agost 1238 
l4: AP 0380 /. 


Abans de tornar a la línia hereditària, esmentarem també Joan de 
Tragó, el qual trobem el 1263 com a procurador del comte Àlvar d'Urgell 
llO: perg. 1757), el 1265 com a notari del bisbe de Lleida (5: RP 0342 i 1036) 
i també el 1274 com a oficial del mateix bisbe i jutge d'un conflicte entre 
la universitat d'Alguaire i els Templers de Segrià (24: doc. 149 J. 

Guerau de Iraeó hauria estat succeit pel seu fill primogènit, 
Guillem de Tragó, el qual figura al costat del seu pare en diversos 
documents de 1196 (52: doc. 13-17 /. 

Quaranta anys més tard era castlà Bertran de Tragó, el qual 
suposem fill de Guillem. En un document de Vallverd de l'any 1235 
l52: doc.37J el trobem signant com a testimoni al costat de Bernat de 
Pinyana, el qual era segurament castlà d'Os (vegi's l'esquema de la pàgi- 
na 66). Bertran va morir poc abans del desembre de 1248, quan la seva 
vídua, Sança Pèricç, feia la donació a Vallverd que hem esmentat més 
amunt (52: doc.44/. Aquesta donació es feia d'acord amb les darreres 
voluntats de Bertran i la cosa donada era la part que ell tenia del delme 
dels molins del monestir, a saber, una tercera part de dit delme. 

En la segúent generació trobem com a castlana Berenguera de 
Tragó, filla de Bertran i Sança. 

8.2 Els Llorenç, de la nissaga dels castlans d'Os. 


Berenguera de Tragó era casada amb Guillem de Llorenç, de la 
nissaga dels castlans d'Os. El 1258 Sança, Berenguera i Guillem consten 
explícitament com a castlans de Tragó (52: doc.50/. Però al cap de sis 
anys Guillem ja era mort, i sembla que sense descendència, ja que havia 
fet hereu el seu germà Ferrer de Llorenç. 

La mort i successió de Guillem de Llorenç les coneixem per una 
sentència arbitral que es va dictar el 1264 per resoldre el litigi que havia 
sorgit entre l'esmentat Ferrer de Llorenç i l'abadessa de Vallverd sobre la 
castlania de Tragó (52: doc. 54/. 


Per aquesta sentència sabem també que en aquell temps la castlania 
estava dividida en dues meitats. Una meitat era la que provenia de 
Berenguera de Tragó. L'altra ja estava en poder de Ferrer de Llorenç. 

La primera meitat formava part del dot de Berenguera en el seu 
matrimoni amb Guillem de Llorenç, ja que la sentència considera que 
Ferrer hi té dret com a hereu del seu germà Guillem sempre que compleixi 
amb les obligacions relatives al dot i esponsalici del matrimoni d'aquest 
últim amb Berenguera. 

Sobre l'altra meitat, la sentència explica que Ferrer la tenia per do- 
nació de la seva mare, la qual donació estava limitada al temps que ella 
visqués, i ella la tenia per esponsalici del seu marit, Bernat I de Llorenç. 
D'acord amb el concepte d'esponsalici, això implica que aquesta meitat 
l'havia aportat el marit. Per tant, hem de pensar que ell o bé l'havia 
comprat o bé l'havia heretat dels seus pares o avantpassats. En relació 
amb això, és de notar que els seus pares, Bernat i Arsenda de Pinyana, 
apareixen en la documentació de Vallverd, la qual cosa fa molt adient 
que tinguessin efectivament una part de la castlania de Iragó. Concre- 
tament, Bernat de Pinyana apareix el 1220 com a testimoni al costat de 
Pere Arnau de Monesma, que era castlà de Tartareu (52: doc.31/, i tam- 
bé el 1235 al costat de Bertran de Tragó, castlà de Tragó (52: doc. 37). 
D'altra banda, la seva dona Arsenda apareix el 1246 fent una donació al 
monestir (52: doc. 43,45 l. Malauradament, però, en cap lloc no s'explicita 
que fossin castlans de Tragó. 


L'esquema genealògic de les pàgines 66-67 recull les dades que hem 
pogut obtenir sobre la línia hereditària dels castlans d'Os des de mitjan 
segle XII fins l'entrada del llinatge Siscar a finals del XIV. Com es pot 
veure, les primeres generacions pertanyen al llinatge Sant Llorenç, que 
fa referència a Sant Llorenç de la Roca, també anomenat Sant Llorenç 

Els castlans d'Os 





RAMON de SANT LLORENÇ. 

doc 1163-1187. 

CD CARITAT de CLARAMUNT, doc 1165-1187, germana de Ramon de Clara- 
munt. 

— Ramon: doc 1173-1187. 

— Bernat J. 

— Guerau: doc 1173-1187. 

—- Pere, Dolça, Ermessenda, Sança, Berenguera: doc 1173. 


j 


BERNAT de SANT LLORENÇ. 

doc 1173-1232. 

també era hereu dels seus oncles Berenguer i Guillem de Claramunt. 
GD BERENGUERA, doc 1198-1224. 

—, Arsenda J. 


J 


ARSENDA de SANT LLORENÇ. 

doc 1221-1248. 

CD BERNAT de PINYANA: doc 1220-1236, t 1240, fill de Joan de Pinyana. 
castlans d'Os (7). 

— Bernat J. 


J 


BERNAT I de LLORENÇ. 

doc 1240-1248, T 1264. 

castlà de Llorenç, Os i Tragó. 

—- Bernat J. 

— Guillem: doc 1258, t 1264, (Q) Berenguera de Tragó, doc 1258-1264, 
castlana de Tragó, filla de Bertran de Tragó i Sança Pèriç. 

— Ferrer: doc 1264-1324, ie 20jun 1307, castlà de Tragó, senyor de Seganta, 
— Bernat (All illegítim). 





y 
BERNAT IH de LLORENÇ. 
doc 1278-1294. 
castlà d'Os. 
1279/80: ven la castlania de Llorenç al rei Pere el Gran. 
—, Berenguer J. 


J 

j 


BERENGUER I de LLORENÇ. 
castlà d'Os, senyor de Seganta. 
—- Bernat J. 


y 


BERNAT IH de LLORENÇ. 

doc 1307-1322, t 1326. 

castlà d'Os. 

(Ú) CERDANA d'OLIOLA: doc 1307-1348, filla i hereva d'Arnau d'Oliola, castlà 
de Santalinya. 

—, Berenguer J. 

—- Arnau: doc 1341-1346: castlà de Tragó 1346: CQD Brunissenda: doc 1346. 


j 


BERENGUER II de LLORENÇ. 

qe 1318. 

castla d'Os i Tragó. 

23 ago 1348. 

CD BEATRIU ide ROCAFORT, germana d'Anton de Rocafort, afincat a Peralta i 
Gavassa (Llitera)j. 

— Berenguer J. 

— Gallard: doc 1348, 1359, 1365: T 21372, — Brunissenda: doc 1372. 

—, Albert, Bernat, Constança, Cerdana, Sibilla, Elisenda: doc 1348. 


j 


BERENGUER LI de LLORENÇ. 

castlà d'Os, Tragó i Santalinya. 

'QD BRUNISSENDA. 

:QD SAURINA d'OLUJA, germana de Galceran d'Oluja, senyor de Tudela i Queràs 
(Segarra) el 1378. 

— Esclaramunda J. 

t Berenguer: 1372, H 13jul1372 davant Pere Alberola, rector d'Os. 

Saurina: 12ago 1408 davant Pere Malet, escrivà d'Os. 


j 


ESCLARAMUNDA de LLORENÇ. 
CD v1380 RAMON I de SISCAR, de la casa dels castlans de Siscar i Falç (Ribagorça). 


j 


(ELS SISCAR) 

d'Ares, al Montsec. En canvi, el llinatge Llorenç de generacions poste- 
riors, fa referència al castell de Llorenç, que actualment forma part del 
municipi de Camarasa amb el nom oficial de Sant Llorenç de Montgai. 
Aquest llinatge Llorenç s'inicia a mitjan segle XIII amb la persona de Ber- 
nat I de Llorenç, el qual rebé aquest cognom pel fet d'haver estat castlà 
de Llorenç. 

A diferència de Sant Llorenç de la Roca, que ja es coneixia com a Sant 

Llorenç en el segle XI, en el cas de Sant Llorenç de Montgai el qualificatiu 

de "Sant" és una invenció relativament moderna. Apareix, per exemple, en 


el fogatge de 1553, com Sant Lorens de Camarasa. Tanmateix, encara avui la 
gent del país diu simplement Llorenç. 


Tot i que en principi es refereix als castlans d'Os, en aquest esque- 
ma hi apareix diverses vegades el títol de castlà de Tragó. Com hem dit 
més amunt, una meitat d'aquesta castlania pertanyia ja a Bernat I de 
Llorenç, pare de Ferrer de Llorenç, i aquest últim va heretar aques- 
ta meitat de sa mare, i l'altra meitat del seu germà Guillem, marit de 
Berenguera de Tragó. 


De Ferrer de Llorenç tenim notícia del seu testament, que va ser 
fet el 20 de juny de 1307 (52: doc.87J. Malauradament, se'n conserva 
un extracte dels volts de l'any 1800, però no el pergamí original, que 
segurament era més precís en diversos punts —en particular, a l'hora de 
distingir entre diversos Bernats de Llorenç —. Sobre la seva sepultura, 
Ferrer va disposar que es fes al monestir de Bellpuig de les Avellanes i que 
el seu fèretre fós precedit per un cavall que portés el seu escut d'armes. 

Segurament aquest escut d'armes s'assemblava al que mostra la fi- 
gura 27, el qual es trobava a la façana del castell d'Os abans que aquest 
fos restaurat. A més del fet que els Llorenç havien tingut aquest castell 
abans que els Siscar, l'atribució d'aquest escut al llinatge Llorenç es ba- 
sa també en la seva similitud amb certes descripcions de les armes del 
cognom Llorenç. Així, per exemple, en el tractat De Armoria de Jaume 
Ramon Vila (principis del segle XVII) un dels dos escuts associats a aquest 
cognom es descriu així: Lo camper de sinoble. Un llorer de or en mig de 2 lle- 
ons de argent esquardantse 167: f.383-384). Els animals de la figura 27 no 
són lleons, sinó grius (meitat inferior lleó, meitat superior àguila) però 
aquesta diferència és relativament menor. Dit això, la validesa de la tesi 
que es tracta essencialment del mateix escut suposa que l'objecte central 
de la figura 27 representava efectivament un arbre, la qual cosa no és del 
tot clara. 

Figura 27: Escut que es trobava a la façana del castell d'Os 
abans que aquest fos restaurat (fotografia de 2005). Segura- 
ment correspon al llinatge Llorenç. 


El testament també es refereix a Seganta (actualment al terme mu- 
nicipal d'Estopanyà) d'on Ferrer de Llorenç era senyor directe, i a on hi 
fundava una capellania. 

Com a hereu va instituir Bernat de Llorenç, el qual és qualificat 
de "nebot". Els altres documents que aporten dades sobre l'entorn ge- 
nealògic d'aquests personatges ens porten a creure que no es tracta d'un 
"nebot" en sentit estricte, sinó d'un nebot-net, és a dir el net d'un ger- 
mà. Concretament, es tractaria del personatge que en l'esquema adjunt 
apareix com Bernat IM de Llorenç, el qual, a diferència de Ferrer, va 
ser també castlà d'Os. Segons constava en el testament que estem co- 
mentant, aquesta persona ja havia estat objecte d'una donació prèvia del 
testador. D'altra banda, en el mateix document consta que Ferrer tenia 
un fill natural anomenat també Bernat, al qual deixa només 200 sous. 


Gràcies a la documentació de Vallverd sabem que Ferrer de Llo- 
renç va viure fins almenys el 1324 (52: doc. 91, 101,109J. El seu successor 
Bernat II de Llorenç ja deuria ser difunt el gener o febrer 1326, en què 
la seva esposa Cerdana havia requerit al seu fill Berenguer II que li pa- 
gués l'aixovar i altres drets (19: perg. V J. No sabem qui va morir primer, 

si Ferrer o Bernat IM. El cas és que l'11 de setembre de 1327 Bertran 
d'Àger reconeixia que s'havia apropiat injustament de la castlania de 
Tragó, la qual cosa va confirmar en altres documents posteriors, entre 
els quals el seu testament del 7 de setembre de 1331 (52: doc. 134/. Pel 
que sembla, Bertran d'Àger s'havia aprofitat del fet que havia estat no- 
menat tutor del pubill Berenguer II de Llorenç, qualitat amb què apa- 
reix en un document d'octubre desembre de 1326 (11: reg.377, f. 243v li 
l19: perg. 6 )). 

Les coses van tornar a la normalitat el novembre de 1335, en què 
Bernat de Guàrdia, llavors senyor de Tragó (87.3) investia Berenguer II 
de Llorenç, de 17 anys, com a castlà de Tragó (52: doc. 134), un any 
més tard, el mateix Bernat de Guàrdia manava a quatre prohoms de 
Traeó que prestessin homenatge a aquest nou castlà en compliment de la 
darrera voluntat de Ferrer de Llorenç (52: doc. 138 /. 

D'altra banda, Bernat de Guàrdia va morir l'any 1337 o en tot cas 
els primers dies de 1338 (52: doc. 139, 141 J. Això va motivar que l'abadessa 
de Tragó recuperés el domini directe de Tragó i es fes una cerimònia 
en la que que Berenguer II de Llorenç posava el castell a disposició de 
l'abadessa, alhora que demanava que li'n fos retornada la potestat passat 
el període acostumat segons els usatges de Catalunya (52: doc. 155, 156 /. 


De Berenguer I de Llorenç tenim també un extracte del seu testa- 
ment 152: doc. 189). La data d'aquest document, el 23 d'agost de 1348, i 
el fet que no tinguem cap notícia posterior de la seva persona, suggerei- 
xen que el testador deuria morir a causa de la Pesta Negra que llavors 
trasbalsava el país. En aquest document s'establia com a lloc de sepultu- 
ra l'església del castell d'Os, que llavors estava dedicada a Santa Maria. 
Com el seu predecessor Ferrer, Berenguer II també disposava que el seu 
escut d'armes fos portat pel seu cavall. 

Pel que fa a Tragó, el 1346 hi apareixen com a castlans un Arnau 
de Llorenç i la seva esposa Brunissenda (52: doc. 180). Aquest Arnau 
deuria ser un germà de Berenguer II. Possiblement el títol de castlans de 
Tragó s'ha d'entendre aquí en un sentit familiar. Pròpiament parlant el 
castlà deuria ser Berenguer II, que en el referit testament de 1348 dis- 
posava d'aquesta castlania a favor de la seva mare Cerdana, i després a 
favor del seu fill Albert. 


Malgrat aquesta disposició testamentària, posteriorment la castla- 
nia de Tragó apareix en poder de Berenguer III de Llorenç, fill de Be- 
renguer IH. Si més no, així estaven les coses en l'any 1357 (52: doc. 207-208 Í. 
Com hem vist a la Secció 7.7, el 1351 o 1352 l'abadessa havia posat el 

monestir i els seus béns en mans de la comtessa Cecília d'Urgell, i els 
administradors d'aquesta van determinar que el lloc de Iragó fos venut a 
Ramon Riambau, a qui el monestir devia molts diners. Doncs bé, es veu 
que poc després d'esdevenir el nou senyor de Tragó, Ramon Riambau va 
posar algun obstacle contra els drets de Berenguer HI de Llorenç en la 
castlania de Iragó. La questió va ser dirimida per la comtessa, la qual va 
sentenciar que Berenguer NI de Llorenç continués ostentant la castlania. 
En compliment d'aquesta sentència, el 25 de novembre de 1357 el castell 
de Balaguer va ser escenari d'una cerimònia en la qual Ramon Riambau 
Va posar una espasa seva en les mans de Berenguer IH de Llorenç, sim- 
bolitzant així la investidura d'aquest com a castlà de Tragó: i vice versa, 
aquest va prestar homenatge de boca i mans a Ramon Riambau d'acord 
amb els usatges de Barcelona i la constitució de Catalunya (52: doc. 208 /. 

També en el cas de Berenguer III de Llorenç tenim un extracte del 
seu testament, el qual data del 13 de juliol de 1372 (52: doc. 221. 


8.3 Berenguer de Casserres i Pere Bret 


En aquest testament, i també en altres documents posteriors fins al 
1386, consta com a castlà de Iragó Berenguer de Casserres 
l92: doc. 221-223, 236. Tanmateix, la castlania de Berenguer de Casserres 
no era la mateixa que havia ostentat Berenguer II de Llorenç. Això que- 
da ben clar en la revenda de Iragó a favor del monestir de Vallverd, que 
data del 9 de setembre del mateix any 1372 (52: doc. 222J. Com ja hem 
dit a la Secció 7.8, en aquest document s'especifica que la venda incloia 
la castlania que havia tingut Berenguer de Llorenç, però no la que tenia 
Berenguer de Casserres, la qual restava en poder del venedor, a saber, 
Nicolau Riambau, germà i hereu del difunt Ramon Riambau. 

Hi ha diverses dades que indiquen que Berenguer de Casserres deu- 
ria ser parent dels Llorenç: El 1348 ja apareix esmentat en el testament 
de Berenguer H de Llorenç, que li deixa 150 sous a condició que cui- 
di les seves armes (52: doc.189J. L'any segúent actua com a tutor de 
Berenguer II i Gallard de Llorenç 119: perg. XIII. Finalment, en el seu 
testament de 1372 Berenguer III de Llorenç l'inclou en l'ordre succes- 
sori, després del seu possible fill pòstum i de la seva filla Esclaramunda 
(52: doc. 221/. Aquesta útima dada és especialment indicativa d'un paren- 
tiu. Tanmateix, tot plegat és insuficient per a concretar de quin parentiu 
es tractava. 

Més enllà de la castlania de Iragó, Berenguer de Casserres va os- 
tentar diversos càrrecs d'una certa importància. Així, el 1351/52 el tro- 

bem com a administrador i procurador o síndic de l'abadessa de Vall- 
verd (52: doc. 1951. El 1378 la Diputació del General el designava comis- 
sari del bisbat d'Urgell per al fogatjament de 1378 en representació del 
braç armat (14: vol. 623, f. 109r-110bisv J.. El 1386 actuava com a àrbitre 
en un contenciós entre el monestir de Vallverd i Pere de Puigverd en 
relació amb la torre de Cérvoles (52: doc. 2361. I el 1388 apareix com a 
procurador general del comte d'Urgell (3: L 3329 . 

D'altra banda, el 18392 va sorgir una discòrdia entre Berenguer de 
Casserres i el monestir de Vallverd a l'hora de fer-se càrrec de certes des- 
peses. Les dues parts es van comprometre a complir la sentència arbitral 
que determinés el jurista Berenguer Colom (la qual sentència no conei- 
xem) i van acceptar una pena de 300 florins d'or en cas d'incompliment. 
Com a garantia, les dues parts van donar sengles penyores pel valor de 
la pena, a saber, Berenguer de Casserres la seva espasa, i l'abadessa de 
Vallverd un anell d'or amb una pedra roja (52: doc. 243 J. 

La data més tardana en què Berenguer de Casserres consta com 
a castlà de Tragó és el 19 de març de 1386 (52: doc. 236). Poc després 
en va ser castlà Pere Bret. Més concretament, el 22 de febrer de 1391 
el monestir de Vallverd reconeixia que a la mort d'aquest home s'havia 
apropiat d'aquesta castlania, la qual restituia llavors a la seva hereva. 

La relativa raresa del cognom suggereix que aquest Pere Bret podria ser la 
persona del mateix nom i cognom que el 1385 apareix en la nòmina dels 
contribuents de Ribagorça com a fill de Salvador Bret, d'una casa benestant 
d'Estopanyà (31: p. 17-18, 59-61 /. 

Possiblement aquesta castlania sigui la mateixa que l'any 1437 es 
planejava comprar a Bernat d'Olzinelles pel preu de 6 200 sous jaque- 
sos: el pagament d'aquesta quantitat el farien els veins de Tragó —que 
apareixen representats per 32 caps de casa— a canvi de certes cessions 
del monestir a favor d'ells (52: doc. 254J. 


8.4 La castlania del segle XV. 


En el 87.8 ja ens hem referit al fet que en el període 1442-46 el 
monestir de Vallverd pagava vuit lliures i mitja anuals a Joan Botella, 
ciutadà de Lleida, per l'arrendament del feu de Tragó" (52: doc. 255-258 /. 
Segons déiem, aquests drets sobre Iragó que eren arrendats al monestir 
deurien provenir del reconeixement que l'any 1434 havia fet la reina Maria 
a favor de Nadal Botella d'uns drets jurisdiccionals sobre Iragó que no 
tenien cap fonament. Doncs bé, segurament també tenen a veure amb 
la castlania que el 1493 era venuda a Poblet per Violant de Pomar, de 

la casa dels barons de Salillas (de Guatizalema, a la Plana d'Osca) a on 
aquests drets havien pervingut per donació de Joan Botella i de la seva 
esposa (52: doc. 269-271 J. 


La castlania en questió incloia una part de la jurisdicció civil i 


del delme, així com diversos censos i el forn del poble. D'altra banda, 
en temps de guerra el castlà havia de patrullar el terme amb un cavall 
de pèl blanc i també havia de tenir un mastí encadenat a la porta del 
castell 152: doc. 269/. 





Referències 
1) Archivo Histórico Nacional (Madrid), secció Clero. 
(2) Arxiu Capitular de Barcelona. Pergamins. 
(8) Arxiu Capitular de Lleida, fons propi. 
4) Arxiu Capitular de Lleida, fons de Sant Pere d'Àger. 
(5J Arxiu Capitular de Lleida, fons de Sant Vicenç de Roda. 
(6) Arxiu Comarcal de la Noguera, fons municipal de Balaguer, pergamins diversos. 
(71 Arxiu Comarcal de la Noguera, fons del monestir de Bellpuig de les Avellanes. Cartulari. 
(8) Arxiu Comarcal de la Noguera, fons municipal d'Os de Balaguer, pergamins. 
(9) Arxiu Comarcal de la Noguera, fons municipal de Tragó de Noguera. 
0) Arxiu de la Corona d'Aragó, secció Cancelleria, pergamins de Jaume I. 
1) Arxiu de la Corona d'Aragó, secció Cancelleria, registres. 
12) Arxiu de la Corona d'Aragó, secció Ordes Religioso-Militars, Gran Priorat de Sant Joan de 
Jerusalem. 
13) Arxiu de la Corona d'Aragó, secció Patrimoni Reial, pergamins. 
4) Arxiu de la Corona d'Aragó, secció Generalitat. 
15) Arxiu de la Corona d'Aragó, secció Diversos, fons Montoliu, pergamins. 
6) Arxiu Diocesà de Lleida, fons parroquial de Tragó de Noguera. 
17) Biblioteca de Catalunya, arxiu històric, Fullets Bonsoms, núm. 6329. 
8) Església de Sant Pere d'Àger, pergamins. 
9) Ramon de Siscar i de Rocabruna, ca 1800. (Llibre d'Espectàncies,J. En poder dels darrers 
descendents de la família. Esborrany a Agramunt, Arxiu Històric Municipal. 
Xa 
(20) Ana Francisca Abarca de Bolea, Mur y Castro, 1655. Catorze Vidas de Santas de la Orden 
del Cister. Zaragoza: Herederos de Pedro Lanaja y Lamarca. 
(21) Agustí Altisent, 1974. Història de Poblet. Abadia de Poblet. 
122) Agustí Altisent, 1993. Diplomatari de Santa Maria de Poblet I. 960-1177. Barcelona. 
(23) Jesús Alturo i Perucho, 1999. Diplomatari d'Alguaire i del seu monestir santjoanista (1076- 
1244). Barcelona, Fundació Noguera. 
(24) Jesús Alturo i Perucho, 2010. Diplomatari d'Alguaire i del seu monestir duple de l'orde de 


Sant Joan de Jerusalem (1245-1300). Barcelona, Fundació Noguera. 


(3 


(25) 
i26/ 
27) 
i28/ 
(29) 


i30/ 
(311 


(321 
(881 


(341 
i85/ 


i86/ 
371 
(381 


i39/ 


40) 
41) 
42) 


481 


44) 


45) 


i46) 


Archivo Histórico Nacional, 1924. Clero Secular y Regular. Inventario de Procedencias. Va- 
lladolid. 


Antoni Bach Riu, 2002. Diplomatari de l'Arxiu Diocesà de Solsona (2 volums). Barcelona, 
Fundació Noguera. 


Antoni Bach Riu, 2002. Diplomatari de l'Arxiu Diocesà de Solsona, volum 1 i volum 2. 
Barcelona, Fundació Noguera. 


Cebrià Baraut, 1979-1993. Els documents de l'Arxiu Capitular de la Seu d'Urgell. Urgellia, 
vols. 2-11. 


Laura Benseny Cases, 2015. Ramon Berenguer d'Àger durant el regnat de Jaume I. Treball 
de fi de grau, Univ. Autònoma de Barcelona. 


Prim Bertran i Roigé, 1977. El "Liber Feudorum Viccariae Pallariensis". llerda, 38: 77-94. 


José Camarena Mahiques, 1966. Focs y Morabatins de Ribagorça (1881-1885). València, 
Anubar. 


Ramon Chesé, 2011. Collecció Diplomàtica de Sant Pere d'Àger fins 1198, volum 1 i vo- 
lum 2. Barcelona, Fundació Noguera. 


Joan Coromines, 1954. Diccionario Crítico y Etimológico de la Lengua Castellana (4 volums). 
Madrid: Gredos. 


Joan Coromines, 1989-1997. Onomasticon Cataloniae (8 volums). Barcelona. 


Domingo Costa y Bafarull (f 1806). Memorias de la ciudad de Solsona y su iglesia. Barce- 
lona: Ed. Balmes, 1959. 


Josep Maria Cots i Serra, 1988. El monasterio de Santa María de Vallvert (s. XIV-XV). Tesi 
doctoral, Univ. Barcelona. 


Josep Espunyes, 1995. Baronia i Municipi de Peramola. Apunt històric i noms de casa. 
Segles XVII-XX. Tremp: Garsineu. 


Gaspar Feliu, Josep M. Salrach (directors), 1999. Els pergamins de l'Arxiu Comtal de Bar- 
celona de Ramon Borrell a Ramon Berenguer I (3 volums). Barcelona: Fundació Noguera. 


Gaspar Feliu, 2010. Origen i primers temps de la nissaga dels Anglesola. Anglesola i els 
nobles Anglesola. Estudis sobre la vila i la nissaga (Grup de Recerques de les Terres de 
Ponent, Actes de la XXXIX Jornada de Treball) p. 195-222. 


Gener Gonzalvo, 1997. Desamortització i arxius: l'exemple del monestir de Poblet. Lligall, 
11: 11-29. 


M. José Montaner Zueras, José Ramón Laplana Sànchez, 2016. Documentos del archivo de 
la catedral de Huesca, 1214-1252. Huesca, Instituto de Estudios Altoaragoneses. 


Josep Lladonosa i Pujol, 1959. La villa de Tragó de Noguera y su monasterio cisterciense. 
Lleida: Impremta Mariana. 


Josep Lladonosa i Pujol, 1970. El monestir de Santa Maria de Vallverd (Tragó de Noguera). 
Notes per a la seva història. Comunicació presentada al HI Col-loqui d'Història del Monaquis- 
me Català. Manuscrit. 


Joan B. López Melcion, 2001. L'edat del Bronze. La Noguera Antiga (ed. J. Giralt, Museu 
d'Arqueologia de Catalunya, Museu de la Noguera i Ajuntament de Balaguer), p. 62-95. 


Jorge Martínez-Moreno, Rafael Mora, Joel Casanova, 2004. El marco cronométrico de la 
cueva de l'Estret de Tragó (Os de Balaguer, la Noguera) y la ocupación de la vertiente sur de 
los Prepirineos durante el Paleolítico Medio. Saldvie. Estudios de Prehistoria y Arqueologia, 
4: 1—16. 


Joaquim Miret i Sans, 1904. El més antig text literari escrit en català, precedit per una 
colecció de documents dels segles XIò, XIIò i XIIIò. Revista de Bibliografia Catalana, 4, n. T: 
5-47. 


74 


47) 
48) 
49) 
50) 


51) 
521 


581 


54) 
55) 


56) 
57 


i58/ 


59) 


i60) 
(61) 
i62) 
i68) 
i64) 
65) 


(66) 
67) 
(68) 


Joaquim Miret i Sans, 1910. Les cases de Templers 1 Hopitalers en Catalunya. Barcelona, 
Impremta de la Casa Provincial de Caritat. 


Joaquim Miret i Sans, 1918. Itinerari de Jaume I el Conqueridor. Barcelona, Institut d'Es- 
tudis Catalans. 


Rafael Mora, Joaquim Parcerisas, Elisa Bertran, 2001. Evidències del Paleolític inferior i 
mig. La Noguera Antiga (ed. J. Giralt, Museu d'Arqueologia de Catalunya, Museu de la 
Noguera i Ajuntament de Balaguer), p. 10-29. 


Xavier Mora, 2010. Un poble del comtat d'Urgell: Alberola. Univ. Lleida. 
Xavier Mora, 2017. Alguns documents dels segles XII i XIII sobre els Àger i els Anglesola. 


Xavier Mora, Avellí André, 2019. Collecció diplomàtica del monestir de Santa Maria de 
Vallverd. https: //archive.org/details/VallverdDocs/. 


Xavier Mora, Avel-lí André, 2019. A propòsit del testament del comte Ermengol X d'Urgell 
https://archive.org/details/TestErmX/. 


Josefa Mutgé i Vives, 1992. L'aljama sarraina de Lleida a l'edat mitjana. Barcelona, CSIC. 


C. Olivera, E. Redondo, J. Lambert, A. Riera Melis, A. Roca, 2006. Els terratrèmols dels 
segles XIV i XV a Catalunya. Institut Cartogràfic de Catalunya. 


Antoni Pladevall (director), 1994-1997. Catalunya Romànica (28 volums). Barcelona. 


Josep Joan Piquer i Jover, 1968. El senyoriu de Verdú. Tarragona: Real Societat Arqueolò- 
gica. 

Josep Joan Piquer i Jover, 19781, 19902. Abaciologi de Vallbona (1153-1971). Santes Creus: 
Fundació Roger de Belfort. 


Joan Rosell, Rogeli Linares, Francesc Fité, Carles Roqué, Carme Llompart, Mariona Losan- 
tos, 2010. Montclús - Misteriós naixement i desaparició d'un poble. Institut Geològic de 
Catalunya. 


Ferran de Sagarra i de Siscar, 1916-1932. Sigillografia catalana. Barcelona: Estampa 
d'Henrich. 


Josep M. Sans i Travé, 2002. El Llibre Verd del pare Jaume Pasqual, primera història del 
monestir de Vallbona. Barcelona: Fundació Noguera. 


Josep M. Sans i Travé, 2002. Precedents i orígens del monestir de Santa Maria de Vallbona 
(1154-1185). Lleida: Pagès. 


Josep M. Sans i Travé, 2006. Arnau de Torroja: Un Català Mestre Major de l'Orde del 
Temple (1118/11202-1184). Reial Acadèmia de Bones Lletres de Barcelona. 


Ramon Sarobe Huesca, 1998. Collecció Diplomàtica de la Casa del Temple de Gardeny 
(1070-1200) (2 volums). Barcelona: Fundació Noguera. 


Anton de Sengenís i Ruffach, segle XVIII. ( Libro de Actos de los Sengenís, senores y barones 
de Blancafort). Manuscrit. 


Agustín Ubieto Arteta, 1966. Documentos de Casbas. Zaragoza: Anúbar. 
Joan Ramon Vila, abans de 1638. De Armoria. Biblioteca de Catalunya, Manuscrit 2319. 


Antoni Virgili, Josep M. Escolà, Manel Pica, Montserrat Rovira, 2018. Diplomatari de la 
catedral de Tortosa. Episcopats de Ponç de Torrella (1212-1254) i Bernat d'Olivella (1254— 
1272), volum 1 i volum 2. Barcelona, Fundació Noguera. 


T5 (continuarà) 


AQUESTA EDICIÓ S'HA FET AMB MOTIU DEL 
850È ANIVERSARI DE LA FUNDACIÓ DEL MONESTIR DE VALLVERD 
(1172-2022) 





El monestir de Vallverd poc després de la recent 
intervenció de sanejament i restauració, novembre 2020. 





AMICS 
DE TRAGÓ 
DE NOGUERA 
: ay Sens 
f Aj ateses Ajuntament El Consell Comarcal da GE 
NS : si si d'Os de Balaguer de la Noguera LES AVELLANES 


(ll) van9/ 

Museu de SS) RES INSTITUT 
De Pres Cultura í ) Ra 
En Comarcal de la Noguera TT ue I Diputació de Lleida ESE NES 


